

Κθ35οη: 8 ί 9 Β 
(βπι&θεΐύθεΐ) 

1_οθ3ΐϊοη: ΑΙίιβηΙ ΕϋιηϊΚο 
Τγρο9Γ3(ίοι^^ 


42683 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2961 

22 Νοεμβρίου 2013 


ΑΠΟΦΑΣΕΙ Σ 

Αριθμ. 2040 

Καθορισμός διαδικασίας υπαγωγής πράξεων και κατα¬ 
βολής των οικονομικών ενισχύσεων στους δικαιού¬ 
χους για το Μέτρο 3.5 «Πιλοτικά Σχέδια» του Άξονα 
Προτεραιότητας 3, του Επιχειρησιακού Προγράμμα¬ 
τος Αλιείας 2007-2013. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) 1198/2006 του Συμβουλίου της 
27ης Ιουλίου 2006 «για το Ευρωπαϊκό Ταμείο Αλιείας» 
και ειδικότερα τα άρθρα 36 και 41 καθώς και το Παράρ¬ 
τημα II αυτού, όπως τροποποιήθηκε με τον Κανονισμό 
(ΕΚ) 387/2012 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ 
ΤΟΥ ΣΥΜΒΟΥΛΙΟΥ της 19ης Απριλίου 2012. 

2. Τον Κανονισμό (ΕΚ) 498/2007 της Επιτροπής της 
26ης Μαρτίου 2007 «για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1198/2006 
του Συμβουλίου για το Ευρωπαϊκό Ταμείο Αλιείας και 
ειδικότερα το άρθρο 19 αυτού. 

3. Την έγκριση του Επιχειρησιακού Προγράμματος 
Αλιείας 2007-2013 από την Ευρωπαϊκή Επιτροπή με την 
υπ’ αριθμ. Ε(2007)6402/11-12-2007 απόφασή της όπως 
τροποποιείται και ισχύει. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98/22-4-2005). 

5. Το ν. 3614/2007 για την «Διαχείριση, Έλεγχος και 
Εφαρμογή Αναπτυξιακών Παρεμβάσεων για την προγραμ¬ 
ματική περίοδο 2007-2013» και ειδικότερα τα άρθρα 3, 5, 
8,17, 21, 36, 38, 40 και 45 αυτού (ΦΕΚ Α' 267/ 3-12-2007). 

6. Το ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ Α' 53/31-03-2010), 
και ειδικότερα το άρθρο 10, παράγραφος 22. 

7. Το ν. 4072/12 (ΦΕΚ Α' 86/11.04.2012) «Βελτίωση επι¬ 
χειρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις», και ειδικότερα 
το άρθρο 242 «Τροποποίηση διατάξεων Εθνικού Στρα¬ 
τηγικού Πλαισίου αναφοράς (ΕΣΠΑ - ν. 3614/2007)». 


8. Την Πράξη Νομοθετικού Περιεχομένου με αρ. ΦΕΚ 
246/18-12-12 και ειδικότερα τα άρθρα 1 και 2. 

9. Τον ν. 2362/1995 (ΦΕΚ 247 Α') «Περί δημόσιου Λο¬ 
γιστικού, ελέγχου δαπανών του κράτους και άλλες 
διατάξεις», όπως τροποποιήθηκε με τον ν. 3871/2010 
(ΦΕΚ 141 /Α717.08.2010) «Δημοσιονομική Διαχείριση και 
ευθύνη». 

10. Το π.δ. 402/88 (ΦΕΚ 187/Α'/1988) «Οργανισμός 
Υπουργείου Αγροτικής Ανάπτυξης και Τροφίμων» 
όπως τροποποιήθηκε και ισχύει σήμερα. 

11. Το π.δ. 86/2012 (ΦΕΚ 141/21-06-2012) «Διορισμός 
Υπουργών, Αναπληρωτών Υπουργών και Υφυπουργών» 

12. Το π.δ. 98/2012 (ΦΕΚ 160/10-08-2012) για την τρο¬ 
ποποίηση του π.δ. 85/2012 «Ίδρυση και μετονομασία 
Υπουργείων μεταφορά και κατάργηση υπηρεσιών», και 
ειδικότερα το άρθρο 6. 

13. Το π.δ. 118/2013 (ΦΕΚ 152/Α'/25-06-2013) για την 
μετονομασία του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων σε Υπουρ¬ 
γείο Ανάπτυξης και Ανταγωνιστικότητας. 

14. Το π.δ. 119/2013 (ΦΕΚ 153/Α725-06-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» με το οποίο διορίστηκε 
ο Κωνσταντίνος Χατζηδάκης του Ιωάννου στη θέση του 
Υπουργού Ανάπτυξης και Ανταγωνιστικότητας. 

15. Την υπ’ αριθμ. Υ48 (ΦΕΚ 2105/Β'/9.7.2012) απόφαση 
του Πρωθυπουργού περί καθορισμού αρμοδιοτήτων 
του Αναπληρωτή Υπουργού Οικονομικών Χρήστου 
Σταϊκούρα. 

16. Την υπ’ αριθμ. 391/90092/19-7-2013 (ΦΕΚ 1778/Β7 
23-7-2013) υπουργική απόφαση περί «Μεταβίβαση στους 
Γενικούς Γραμματείς, Προϊσταμένους Γενικής Διεύθυν¬ 
σης, Προϊσταμένους Διεύθυνσης και Προϊσταμένους 
Τμήματος του δικαιώματος να υπογράφουν «με εντολή 
Υπουργού»». 

17. Την υπ’ αριθμ. 399570/10-10-2001 (ΦΕΚ 1363/Β7 
18-10-2001) κοινή υπουργική απόφαση «Σύστασης Διοι¬ 
κητικού Τομέα Προγραμματισμού και Εφαρμογών του 
Γ' ΚΠΣ και θέσης Ειδικού Γραμματέα στο Υπ. Αγροτικής 
Ανάπτυξης και Τροφίμων», όπως τροποποιήθηκε και 
ισχύει. 

18. Την υπ’ αριθμ. 263857/21-12-2000 (ΦΕΚ Β' 1639/29.12.00) 
κοινή υπουργική απόφαση «Σύστασης στο Υπουργείο 
Αγροτικής Ανάπτυξης και Τροφίμων ειδικής υπηρεσίας 
με τίτλο «Υπηρεσία Διαχείρισης Επιχειρησιακού Προ¬ 
γράμματος “Αλιεία”», όπως τροποποιήθηκε και ισχύει. 

19. Τα άρθρα 13 έως και 29 του ν. 2637/98 (ΦΕΚ 200 Α'/ 
27-08-1998) «Σύσταση Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγγυ¬ 
ήσεων» όπως αυτά τροποποιήθηκαν και συμπληρώθηκαν 
με το άρθρο 4 του ν. 2732/99 (ΦΕΚ 154 Α'/30-07-1999), το 
άρθρο 24 του ν. 2945/01 (ΦΕΚ 223 Α'/θδ-10-2001) «Εθνικό 
Σύστημα Προστασίας της Αγροτικής Δραστηριότητας» 
και το άρθρο 3 του ν. 3508/06 (ΦΕΚ 249 Α716-11-2006) 
«Ρυθμίσεις θεμάτων του Υπουργείου Αγροτικής Ανά¬ 
πτυξης και Τροφίμων». 

20. Την υπ’ αριθμ. 282966/09-07-2007 (ΦΕΚ 1205/Β72007) 
Κοινή Υπουργική Απόφαση «Εγκριση του Κανονισμού 
Διαδικασίας Πληρωμών του Ν.Π.Ι.Δ. με την επωνυμία 
Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
των ενισχύσεων που βαρύνουν τον Ειδικό Λογαριασμό 
Εγγυήσεων Γεωργικών προϊόντων (ΕΛΕΓΕΠ)». 

21. Την υπ’ αριθμ. 132537/21-04-11 (ΦΕΚ 684/2011) απόφα¬ 
ση «Εγκριση Κανονισμού Οργανωτικής Διάρθρωσης και 
Λειτουργίας των Υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων και Έγκριση τροποποίησης του Κανο¬ 
νισμού Κατάστασης Προσωπικού του (Ο.Π.Ε.Κ.Ε.Π.Ε.)- 
Ν.Π.Ι.Δ». 

22. Την υπ’ αριθμ. 37501/04-03-2009 κοινή υπουργι¬ 
κή απόφαση «Μεταφορά της Δημόσιας Δαπάνης στον 
Ο.Π.Ε.Κ.Ε.Π.Ε. για την πληρωμή των μέτρων του ΠΑΑ και 
του ΕΠΑΛ 2007-2013 και της Δράσης 1 «Πρόωρη Συντα- 
ξιοδότηση Αλιέων», του μέτρου 4.2. του ΕΠΑΛ περιόδου 
2000-2006 από το πρόγραμμα Δημοσίων Επενδύσεων 
(ΠΔΕ)». 

23. Την υπ’ αριθμ. 2925/13-10-2008 (ΦΕΚ Β' 2178/23.10.2008) 
απόφαση Υπ. Αγροτικής Ανάπτυξης και Τροφίμων «Σύστη¬ 
μα Διαχείρισης Επιχειρησιακού Προγράμματος Αλιείας 
2007-2013», όπως τροποποιήθηκε και ισχύει. 

24. Την υπ’ αριθμ. 2058/28-7-2008 (ΦΕΚ Β' 1563/6.8.2008) 
κοινή υπουργική απόφαση για το σύστημα Δημοσιονομι¬ 
κών Διορθώσεων και διαδικασίες ανάκτησης αχρεωστή- 
τως ή παρανόμως καταβληθέντων ποσών από πόρους 
του κρατικού προϋπολογισμού για την υλοποίηση του 
Επιχειρησιακού Προγράμματος Αλιείας 2007-2013. 

25. Τα κριτήρια επιλογής πράξεων στο Επιχειρησιακό 
Πρόγραμμα όπως αυτά έχουν εγκριθεί από την Επιτρο¬ 
πή Παρακολούθησης του Ε.Π. ΑΛΙΕΙΑΣ 2007-2013 και 
εξειδικεύονται από την Ε.Υ.Δ.Ε.Π. ΑΛΙΕΙΑΣ. 

26. Την υπ’ αριθμ. 656/12-3-08 απόφαση του Ειδικού 
Γραμματέα Διοικητικού Τομέα Κοινοτικών Πόρων και Υπο¬ 
δομών για την κατανομή Δημόσιας Δαπάνης στα μέτρα 
του Επιχειρησιακού Προγράμματος Αλιείας 2007-2013 
όπως τροποποιείται και ισχύει. 

27. Το υπ’ αριθμ. 258/17.03.2011 έγγραφο της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Αλιείας, «Διαβούλευση σχεδίου κοινής υπουργικής 
απόφασης του Μέτρου 3.5 του ΕΠΑΛ 2007-2013», καθώς 
και τα σχόλια - παρατηρήσεις των διάφορων φορέ¬ 
ων επί του αναρτημένου κειμένου του σχεδίου κοινή 
υπουργική απόφαση. 

28. Το γεγονός ότι από την απόφαση αυτή προκαλείται 
δημόσια δαπάνη: Α) έως 1.000.000 ευρώ στα πλαίσια του 
Μέτρου 3.5 του Ε.Π.ΑΛ. 2007-2013 με συγχρηματοδότηση 
κατά 75% από το Ευρωπαϊκό Ταμείο Αλιείας (ΕΤΑ) και 
κατά 25% από το ΠΔΕ (ΣΑΕ 086/8), Β) Δαπάνη από το 
κόστος της επιτόπιας επαλήθευσης των Πράξεων, το 


ύψος της οποίας εξαρτάται από πραγματικά γεγονότα, 
στα πλαίσια του Μέτρου 5.1 «Τεχνική Βοήθεια» του Ε.ΠΑΛ. 
2007-2013 (ΣΑΕ 0868, κωδικός έργου 2011/ΣΑΕ0868/0019). 

29. Το γεγονός ότι, υπό τις έκτακτες συνθήκες δημοσι¬ 
ονομικής προσαρμογής που ισχύουν στο πλαίσιο του δι¬ 
εθνούς μηχανισμού στήριξης της ελληνικής οικονομίας, 
η ποικιλότητα της φύσης των πιλοτικών σχεδίων αλλά 
και η μοναδικότητα των υποβαλλόμενων προτάσεων οι 
οποίες καθιστούν δύσκολη την άμεση σύγκριση μεταξύ 
τους, καθώς και η ανάγκη να επιταχυνθούν οι διαδικα¬ 
σίες αξιολόγησης και υλοποίησης, καθιστούν επιτακτική 
την διεξαγωγή άμεσης αξιολόγησης για την ένταξη των 
έργων στο Ε.Π.ΑΛ. 2007-2013. 

Για την αποτελεσματική εφαρμογή του Μέτρου 3.5. 
«Πιλοτικά Σχέδια» του Επιχειρησιακού Προγράμματος 
Αλιείας 2007 - 2013, ορίζουμε τα ακόλουθα, αποφασί¬ 
ζουμε: 

Άρθρο 1 
Ορισμοί 

Γ ια την εφαρμογή της παρούσας νοούνται ως: 

Επιχειρησιακό Πρόγραμμα Αλιείας (Ε.Π.ΑΛ.): Έγγρα¬ 
φο το οποίο υποβλήθηκε από το Υπουργείο Αγροτικής 
Ανάπτυξης και Τροφίμων και εγκρίθηκε από την Ευρω¬ 
παϊκή Επιτροπή και το οποίο καθορίζει μία αναπτυξια¬ 
κή στρατηγική με τη χρήση ενός συνεκτικού συνόλου 
προτεραιοτήτων, που θα επιτευχθεί με τη συνδρομή 
του Ευρωπαϊκού Ταμείου Αλιείας (ΕΤΑ). 

Άξονας Προτεραιότητας: Μία από τις προτεραιότη¬ 
τες της στρατηγικής στο πλαίσιο του Επιχειρησιακού 
Προγράμματος Αλιείας που περιλαμβάνει ομάδα μέτρων 
τα οποία σχετίζονται μεταξύ τους και έχουν συγκεκρι¬ 
μένους μετρήσιμους στόχους. 

Άξονας Προτεραιότητας 3: «Μέτρα Κοινού Ενδιαφέρο¬ 
ντος» του Επιχειρησιακού Προγράμματος Αλιείας 2007- 
2013: Η προτεραιότητα στρατηγικής που έχει επιλεγεί 
στο Ε.Π.ΑΛ. 2007-2013 για τη στήριξη μέτρων κοινού 
ενδιαφέροντος, τα οποία συμβάλλουν στην επίτευξη 
στων στόχων της ΚΑΛΠ και των μέτρων διαχείρισης 
στη Μεσόγειο Θάλασσα. 

Μέτρο: Σειρά πράξεων που έχουν ως στόχο την εφαρ¬ 
μογή ενός άξονα προτεραιότητας. 

Μέτρο 3.5 του Άξονα Προτεραιότητας 3: «Πιλοτικά 
Σχέδια». Η στήριξη στην πραγματοποίηση Πιλοτικών 
Σχεδίων για την απόκτηση και διάδοση νέων τεχνικών 
γνώσεων στον τομέα της Αλιείας προς επίτευξη του 
στόχου της βελτίωσης του αναγκαίου περιβάλλοντος 
για την ανάπτυξη των επιχειρήσεων του τομέα της 
Αλιείας. 

Πράξη: Έργο που επιλέγεται από τη Διαχειριστική 
Αρχή του Επιχειρησιακού Προγράμματος ή με ευθύνη 
της (μέσω Ενδιάμεσου Φορέα Διαχείρισης), σύμφωνα 
με κριτήρια που καθορίζονται από την Επιτροπή Πα¬ 
ρακολούθησης και υλοποιείται από έναν Δικαιούχο, 
προκειμένου να επιτευχθούν οι στόχοι του άξονα προ¬ 
τεραιότητας με τον οποίο σχετίζεται. 

Δικαιούχος: Δημόσιος ή ιδιωτικός οργανισμός που 
εκτελεί έργο και λαμβάνει δημόσια ενίσχυση. Είναι ο 
τελικός αποδέκτης της δημόσιας δαπάνης. Διαχειρι¬ 
στική Αρχή (ΔΑ): Εθνική δημόσια αρχή η οποία είναι 
υπεύθυνη για την διαχείριση και την εφαρμογή του 
Επιχειρησιακού Προγράμματος Αλιείας 2007-2013. Ως 
Διαχειριστική αρχή έχει οριστεί η Ειδική Υπηρεσία Δι¬ 
αχείρισης του Επιχειρησιακού Προγράμματος Αλιείας. 

Αρχή Πιστοποίησης (ΑΠ): Εθνική, περιφερειακή ή τοπι¬ 
κή δημόσια αρχή ή φορέας, που ορίζεται από το κράτος 
μέλος για την πιστοποίηση καταστάσεων δαπανών και 
αιτήσεων πληρωμής πριν διαβιβαστούν στην Επιτροπή. 
Για το ΕΠ ΑΛΙΕΙΑΣ 2007-2013 έχει οριστεί ως Αρχή Πι¬ 
στοποίησης ο ΟΠΕΚΕΠΕ. 

Φορέας Πληρωμής (ΦΠ): Ο φορέας υπεύθυνος για την 
είσπραξη των πληρωμών από την Επιτροπή και τη διε¬ 
νέργεια πληρωμών στους Δικαιούχους. Ο διαπιστευμέ¬ 
νος Οργανισμός πληρωμής ΟΠΕΚΕΠΕ έχει οριστεί ως 
φορέας πληρωμής για το ΕΠ ΑΛΙΕΙΑΣ 2007-2013. 

Αρχή Ελέγχου: Εθνική, περιφερειακή ή τοπική δημόσια 
αρχή ή οντότητα, λειτουργικά ανεξάρτητη από τη δια¬ 
χειριστική αρχή και την αρχή πιστοποίησης, ο οποίος 
ορίζεται από το κράτος μέλος για κάθε Επιχειρησιακό 
Πρόγραμμα και είναι υπεύθυνος για τον έλεγχο της 
ουσιαστικής λειτουργίας του συστήματος διαχείρισης 
και ελέγχου. Για το ΕΠ ΑΛΙΕΙΑΣ 2007-2013 έχει οριστεί 
ως Αρχή Ελέγχου η Επιτροπή Δημοσιονομικού Ελέγχου 
(ΕΔΕΑ) του Υπουργείου Οικονομικών. 

Δημόσια Ενίσχυση: Η οικονομική ενίσχυση που χορη¬ 
γείται σε φυσικά πρόσωπα ή επιχειρήσεις του αλιευτι¬ 
κού τομέα για πράξεις που εντάσσονται στο Επιχειρη¬ 
σιακό Πρόγραμμα Αλιείας 2007 - 2013. 

Ιδιωτική συμμετοχή: Είναι το ποσό που καταβάλλει 
ο Δικαιούχος συνολικά για την υλοποίηση ενός έργου 
στο πλαίσιο του συνολικού επιλέξιμου προϋπολογισμού 
μίας Πράξης και υπολογίζεται ως το άθροισμα ίδιας 
συμμετοχής και δανεισμού. 

Στόχος Σύγκλισης: ο στόχος της δράσης των λιγότερο 
ανεπτυγμένων κρατών μελών και περιφερειών σύμφω¬ 
να με τον Καν. (ΕΚ) αριθ. 1083/2006 του Συμβουλίου, 
της 11ης Ιουλίου 2006, για τον καθορισμό των γενικών 
διατάξεων σχετικά με το Ευρωπαϊκό Ταμείο Περιφερει¬ 
ακής Ανάπτυξης, το Ευρωπαϊκό Κοινωνικό Ταμείο και 
το Ταμείο Συνοχής και την κατάργηση του Καν (ΕΚ) 
αριθ. 1260/1999. Ο στόχος της Σύγκλισης, αποβλέπει 
στην επιτάχυνση της σύγκλισης των Περιφερειών αυτών 
μέσω της βελτίωσης των συνθηκών για την οικονομική 
μεγέθυνση και την απασχόληση με την αύξηση και τη 
βελτίωση της ποιότητας των επενδύσεων σε φυσικό και 
ανθρώπινο κεφάλαιο, στην ανάπτυξη της καινοτομίας 
και της κοινωνίας της γνώσης, στην προσαρμοστικότητα 
στις οικονομικές και κοινωνικές αλλαγές, στην προστα¬ 
σία και στη βελτίωση του περιβάλλοντος, καθώς και 
στην ενίσχυση της διοικητικής αποτελεσματικότητας. 

Περιφέρειες Στόχου Σύγκλισης: οι διοικητικές Περι¬ 
φέρειες της χώρας των οποίων το κατά κεφαλήν ακα¬ 
θάριστο εγχώριο προϊόν, είναι μικρότερο από το 75% 
του κοινοτικού μέσου όρου, σύμφωνα με τον Καν (ΕΚ) 
αριθ. 1083/2006 του Συμβουλίου, της 11ης Ιουλίου 2006, 
για τον καθορισμό των γενικών διατάξεων σχετικά με 
το Ευρωπαϊκό Ταμείο Περιφερειακής Ανάπτυξης, το Ευ¬ 
ρωπαϊκό Κοινωνικό Ταμείο και το Ταμείο Συνοχής και 
την κατάργηση του Καν (ΕΚ) αριθ. 1260/1999. 

Περιφέρειες εκτός στόχου σύγκλισης: οι διοικητικές 
Περιφέρειες της χώρας που δεν καλύπτονται από το 
στόχο της Σύγκλισης. Οι Περιφέρειες αυτές ανήκουν 
στο στόχο Περιφερειακή ανταγωνιστικότητα και απα¬ 
σχόληση, που αποβλέπει, στην ενίσχυση της ανταγω¬ 
νιστικότητας και της ελκυστικότητας των Περιφερειών 
καθώς και στην απασχόληση, προβλέποντας τις οικο¬ 
νομικές και κοινωνικές αλλαγές, μέσω της καινοτομίας, 


της επιχειρηματικότητας, της προστασίας και της βελ¬ 
τίωσης του περιβάλλοντος, καθώς και της βελτίωσης 
της προσβασιμότητας και της προσαρμοστικότητας 
των εργαζομένων και των επιχειρήσεων. 

Απομακρυσμένα Ελληνικά Νησιά: τα νησιά της Ελ¬ 
ληνικής επικράτειας τα οποία μειονεκτούν λόγω της 
απόμακρης θέσης τους, σύμφωνα με το Παράρτημα II 
ένταση ενίσχυσης και τη παράγραφο 9 του Αρθρου 53 
του Καν.(ΕΚ) 1198/2006. 

Ίδια συμμετοχή: Το ποσό που καταβάλλει εξ ιδίων (χω¬ 
ρίς δανεισμό) πόρων ο Δικαιούχος για την υλοποίηση 
ενός έργου στο πλαίσιο μίας Πράξης. 

Υπεύθυνος έργου και Επιστημονικός υπεύθυνος έργου: 
Φυσικά πρόσωπα τα οποία έχουν την ευθύνη για τον 
συντονισμό και την επίβλεψη του έργου από επιστημο¬ 
νικής, τεχνικής και οικονομικής πλευράς. 

Αίτηση ενίσχυσης: η αίτηση που υποβάλλει ο Δικαι¬ 
ούχος για μεμονωμένη Πράξη προκειμένου να λάβει 
δημόσια ενίσχυση. 

Αίτηση επαλήθευσης - πιστοποίησης: Η αίτηση που 
υποβάλλει ο Δικαιούχος στην Ε.Υ.Δ.Ε.Π. ΑΛΙΕΙΑΣ συ- 
νοδευόμενη από τα αναγκαία πληροφοριακά στοιχεία 
και δικαιολογητικά, προκειμένου να πιστοποιηθεί η 
υλοποίηση του φυσικού και οικονομικού αντικειμένου 
της Πράξης και να του καταβληθεί το ποσό της οικο¬ 
νομικής ενίσχυσης (ενδιάμεση ή τελική πληρωμή) που 
του αναλογεί. 

Καινοτομία: Νοείται ως η ανανέωση και η διεύρυνση 
του φάσματος προϊόντων και υπηρεσιών και των συνα¬ 
φών αγορών, η καθιέρωση νέων μεθόδων σχεδιασμού, 
παραγωγής, εφοδιασμού και διανομής, η εισαγωγή αλ¬ 
λαγών στη διαχείριση, την οργάνωση της εργασίας, τις 
συνθήκες εργασίας και τις δεξιότητες του εργατικού 
δυναμικού, καλύπτει δε τέσσερις τύπους καινοτομίας: 
καινοτομία προϊόντος, καινοτομία διεργασιών, καινοτο¬ 
μία μάρκετινγκ, οργανωτική καινοτομία. 

Παρατυπία: κάθε παράβαση διάταξης του Κοινοτικού 
δικαίου η οποία προκύπτει από ενέργεια ή παράλειψη 
οικονομικού φορέα και η οποία ζημιώνει ή ενδέχεται 
να ζημιώσει το γενικό προϋπολογισμό της Ευρωπαϊκής 
Ένωσης, με τον καταλογισμό στον προϋπολογισμό αδι¬ 
καιολόγητης δαπάνης. 

Δημοσιονομική Διόρθωση: Η ακύρωση του συνόλου 
ή μέρους της Κοινοτικής ή και Εθνικής συμμετοχής σε 
ένα έργο ή πράξη, στο πλαίσιο της συγχρηματοδότησής 
του από το Επιχειρησιακό Πρόγραμμα Αλιείας της περι¬ 
όδου 2007-2013, η οποία είναι ανάλογη της παράτυπης 
δαπάνης που διαπιστώνεται. 

Αχρεωστήτως καταβληθέν ποσό: Κάθε δαπάνη στην 
οποία δεν αντιστοιχεί ίσης αξίας παραδοθέν προϊόν, 
έργο ή υπηρεσία, σύμφωνα με τους όρους της σχετικής 
σύμβασης ή απόφασης με την οποία αναλήφθηκε η 
υποχρέωση της δαπάνης. 

Ανάκτηση αχρεωστήτως ή παρανόμως καταβληθέντος 
ποσού: Η επιστροφή αχρεωστήτως ή παρανόμως κατα¬ 
βληθέντος ποσού από τον λαβόντα για μη νόμιμη αιτία. 

Αλιευτικός κλάδος: ο κλάδος της οικονομίας που περι¬ 
λαμβάνει όλες τις δραστηριότητες αλιείας, παραγωγής, 
μεταποίησης και εμπορίας των προϊόντων αλιείας και 
υδατοκαλλιέργειας. 

Πιλοτικό σχέδιο: Πράξη η οποία αποσκοπεί στην από¬ 
κτηση και την διάδοση νέων τεχνικών γνώσεων στον 
τομέα της αλιείας και των υδατοκαλλιεργειών. 

Επιχείρηση: Κάθε μονάδα ανεξάρτητα από την νομική 
της μορφή που ασκεί οικονομική δραστηριότητα. 

Αρθρο 2 

Υπαγόμενες πράξεις 

Στην παρούσα απόφαση υπάγονται οι πράξεις που 
εντάσσονται στο Μέτρο 3.5: «Πιλοτικά Σχέδια» του Άξο¬ 
να Προτεραιότητας 3 «Μέτρα κοινού ενδιαφέροντος» 
του Επιχειρησιακού Προγράμματος Αλιείας 2007-2013. 

Ειδικότερα, υπάγονται Πράξεις που συμβάλλουν στην 
απόκτηση και διάδοση νέων τεχνικών γνώσεων στον 
τομέα της αλιείας και των υδατοκαλλιεργειών, οι οποίες 
μπορούν: 

(ί) να δοκιμάζουν, υπό σχεδόν πραγματικές συνθή¬ 
κες του κλάδου παραγωγής, την τεχνική ή οικονομική 
βιωσιμότητα μιας καινοτόμου τεχνολογίας με στόχο 
την απόκτηση και την διάδοση τεχνικών ή οικονομικών 
γνώσεων για τη δοκιμαζόμενη τεχνολογία, 

(ϋ) να καθιστούν δυνατή τη διενέργεια δοκιμών σχεδί¬ 
ων διαχείρισης και σχεδίων κατανομής της αλιευτικής 
προσπάθειας, περιλαμβανομένων, εφόσον απαιτείται, 
του καθορισμού ζωνών απαγόρευσης της αλιείας προ- 
κειμένου να αξιολογηθούν οι βιολογικές και οι οικονομι¬ 
κές συνέπειες του, και του πειραματικού εμπλουτισμού 
των αποθεμάτων, 

(ϊϋ) να αναπτύσσουν και να δοκιμάζουν μεθόδους για 
τη βελτίωση της επιλεκτικότητας των εργαλείων, τη 
μείωση των παρεμπιπτόντων αλιευμάτων, των απορρί¬ 
ψεων ή των επιπτώσεων στο περιβάλλον, ιδίως δε στο 
θαλάσσιο βυθό, 

(ίν) να δοκιμάζουν εναλλακτικούς τύπους τεχνικών 
διαχείρισης της αλιείας, 

(ν) να δοκιμάζουν τεχνικές βελτιώσεις με στόχο τη 
μείωση της κατανάλωσης ενέργειας σκαφών, κινητή¬ 
ρων, εξοπλισμού ή αλιευτικών εργαλείων, καθώς και 
τη μείωση των εκπομπών και την καταπολέμηση της 
αλλαγής του κλίματος, 

(νί) να προωθούν καινοτομία, έρευνα και τεχνολογική 
ανάπτυξη στον κλάδο της υδατοκαλλιέργειας, με γνώ¬ 
μονα την ανάπτυξη φιλικότερων προς το περιβάλλον 
τεχνολογιών και πρακτικών. 

Τα πιλοτικά σχέδια που λαμβάνουν στήριξη πρέπει 
να είναι αληθινά καινοτόμα και μικρές τεχνικές βελτι¬ 
ώσεις γνωστών τεχνολογιών δεν αρκούν για να δοθεί 
στήριξη. Τα πιλοτικά σχέδια δεν πρέπει να έχουν άμεσα 
εμπορικό χαρακτήρα. Ενδεχόμενα κέρδη, παραγόμενα 
στη διάρκεια της υλοποίησης ενός πιλοτικού σχεδίου, 
αφαιρούνται από τη δημόσια ενίσχυση που χορηγείται 
στη σχετική πράξη. 

Για τους σκοπούς της παρούσης απόφασης, με τον 
όρο «καινοτομία» νοείται η μετατροπή μιας ιδέας σε 
νέο ή βελτιωμένο αξιοποιήσιμο προϊόν, σε βιομηχανι¬ 
κή ή εμπορική λειτουργική διαδικασία ή σε νέα μέθο¬ 
δο κοινωνικής εξυπηρέτησης. Η καινοτομία μπορεί να 
αφορά την ανανέωση και τη διεύρυνση του φάσματος 
προϊόντων και υπηρεσιών και των συναφών αγορών, 
την καθιέρωση νέων μεθόδων σχεδιασμού, παραγωγής, 
εφοδιασμού και διανομής, την εισαγωγή αλλαγών στη 
διαχείριση, την οργάνωση της εργασίας, τις συνθήκες 
εργασίας και τις δεξιότητες του εργατικού δυναμικού, 
καλύπτονται δε τέσσερις τύποι καινοτομίας: καινοτομία 
προϊόντος, καινοτομία διεργασιών, καινοτομία μάρκε¬ 
τινγκ, οργανωτική καινοτομία. 


Δεν χορηγείται στήριξη δυνάμει του άρθρου 41 του 
βασικού κανονισμού για την πειραματική αλιεία. Ο όρος 
«πειραματική αλιεία» σημαίνει τη χρήση διαφόρων τύ¬ 
πων εξοπλισμού αναζήτησης ιχθύων και αλιευτικών 
εργαλείων, για να εξακριβωθεί ποια είδη ιχθύων υπάρ¬ 
χουν σε μια περιοχή και σε ποιες ποσότητες, ώστε να 
γνωστοποιηθεί ως ένα βαθμό το μέγεθος των αποθε¬ 
μάτων στην περιοχή αυτή και η οικονομική βιωσιμότητα 
εμπορικής τους εκμετάλλευσης αντιστοίχως. Η μοναδι¬ 
κή περίπτωση όπου σχέδια πειραματικής αλιείας είναι 
επιλέξιμα για στήριξη είναι να εστιάζονται στη δοκιμή 
επιτακτικότερων αλιευτικών τεχνικών ή/και εργαλείων, 
για να κριθούν οι επιπτώσεις τους στα ιχθυοαποθέματα 
ή/και στο θαλάσσιο περιβάλλον. 

Τα αποτελέσματα των πιλοτικών σχεδίων που χρη¬ 
ματοδοτούνται στο πλαίσιο του Μέτρου 3.5 υπόκεινται 
στην υποβολή τεχνικών εκθέσεων οι οποίες δημοσι¬ 
οποιούνται. Η Διαχειριστική Αρχή εξασφαλίζει ότι τα 
πιλοτικά σχέδια συνοδεύονται από επαρκή επιστημονική 
παρακολούθηση και ότι διενεργείται η κατάλληλη ποι¬ 
οτική αξιολόγηση των τεχνικών εκθέσεων. Στα πιλοτι¬ 
κά σχέδια θα πρέπει να περιλαμβάνονται απαραίτητα 
ενέργειες για την δημοσιοποίηση - διάχυση των απο¬ 
τελεσμάτων των σχεδίων. 

Στην πρόσκληση που θα εκδοθεί για τον καθορισμό 
των λεπτομερειών εφαρμογής της παρούσας, δύναται 
να θεσπιστούν ανώτατα όρια προϋπολογισμού των σχε¬ 
δίων καθώς και ανώτατη χρονική διάρκεια υλοποίησής 
τους. 

Αρθρο 3 
Είδος ενίσχυσης 

1. Δημόσιες, οικονομικές ενισχύσεις, για πράξεις που 
εντάσσονται στο Μέτρο 3.5 του Επιχειρησιακού Προ¬ 
γράμματος Αλιείας 2007-2013 όπως αυτές αναφέρονται 
στο άρθρο 2 της παρούσας, με τις ακόλουθες προϋ¬ 
ποθέσεις: 

(ί) Οι προτεινόμενες πράξεις δεν αφορούν σε ενέργει¬ 
ες πειραματικής αλιείας. 

(ϋ) Οι προτεινόμενες πράξεις περιλαμβάνουν επαρκή 
επιστημονική παρακολούθηση και υποβολή τεχνικών 
εκθέσεων. 

(ίϋ) Οι προτεινόμενες πράξεις δεν έχουν άμεσα εμπο¬ 
ρικό χαρακτήρα. Ενδεχόμενα κέρδη, παραγόμενα στη 
διάρκεια της υλοποίησης ενός πιλοτικού σχεδίου, αφαι- 
ρούνται από τη δημόσια ενίσχυση που χορηγείται στη 
σχετική πράξη. 

2. Οι ενισχύσεις παρέχονται σε δικαιούχους, όπως 
αυτοί ορίζονται στο άρθρο 4 της παρούσας: 

(ί) των οποίων μπορεί να καταδειχθεί η φερεγγυότητα 
και η οικονομική βιωσιμότητα, 

(ϋ) που παρέχουν ασφαλείς εγγυήσεις για την εξα¬ 
σφάλιση της ιδιωτικής τους συμμετοχής, 

(ίϋ) που δεν έχουν υποβάλλει αίτηση ένταξης για χρη¬ 
ματοδότηση σε άλλη υπηρεσία ή φορέα για το σύνολο ή 
μέρος της προτεινόμενης πράξης σύμφωνα με κριτήρια 
που εξειδικεύονται στη σχετική πρόσκληση. 

3. Η περίοδος επιλεξιμότητας των δαπανών ξεκινά από 
την ημερομηνία δημοσίευσης της παρούσας με ευθύνη 
των εν δυνάμει δικαιούχων όσον αφορά στην δυνατό¬ 
τητα ένταξης των εν λόγω δαπανών στις επιλέξιμες 
δαπάνες του σχεδίου από την ΕΥΔΕΠ ΑΛΙΕΙΑΣ, ενώ σε 
κάθε περίπτωση δεν υπερβαίνει τη περίοδο υλοποίησης 
και εφαρμογής του προγράμματος. 

4. Όταν οι ενισχύσεις παρέχονται σε επιχειρήσεις, 
αυτές θα πρέπει να πληρούν πέραν των προϋποθέσεων 
της παρούσας, και τις ακόλουθες προϋποθέσεις: 

(ί) Η επιχείρηση να μην είναι προβληματική σύμφωνα 
με τα οριζόμενα στο άρθρο 2 παρ. 2 σημεία 9, 10 και 
11 των Κατευθυντήριων Γραμμών της Ευρωπαϊκής Επι¬ 
τροπής 2004/0/244/02. 

(ϋ) Οι επιχειρήσεις να λειτουργούν νόμιμα έχοντας 
στην επωνυμία τους άδεια λειτουργίας για τη δραστη¬ 
ριότητα τους. 

Οι δημόσιες οικονομικές ενισχύσεις χορηγούνται ως 
ποσοστό του συνολικού επιλέξιμου κόστους. 

Αρθρο 4 

Δυνητικοί δικαιούχοι οικονομικών ενισχύσεων 

Δυνητικοί δικαιούχοι των οικονομικών ενισχύσεων του 
Μέτρου 3.5 είναι: 

α) Επιχειρήσεις σε συνεργασία με ερευνητικούς (επι¬ 
στημονικούς) ή τεχνικούς (τεχνολογικούς) φορείς (ΑΕΙ, 
ΑΤΕΙ, Ερευνητικά Κέντρα, Ινστιτούτα κ.λπ.), ώστε να 
εξασφαλίζεται επαρκής επιστημονική παρακολούθηση. 

β) Αναγνωρισμένες επαγγελματικές οργανώσεις που 
ασκούν οικονομική δραστηριότητα, σε συνεργασία με 
ερευνητικούς (επιστημονικούς) ή τεχνικούς (τεχνολογι¬ 
κούς) φορείς (ΑΕΙ, ΑΤΕΙ, Ερευνητικά Κέντρα, Ινστιτούτα 
κ.λπ.), ώστε να εξασφαλίζεται επαρκής επιστημονική 
παρακολούθηση. 

Οι αναγνωρισμένες επαγγελματικές οργανώσεις 
(αλιευτικοί σύλλογοι, αλιευτικοί συνεταιρισμοί κ.λπ) 
θα πρέπει να έχουν εναρμονίσει τη λειτουργία τους 
σύμφωνα με το θεσμικό πλαίσιο που διέπει τους αγρο¬ 
τικούς συνεταιρισμούς και τις Συλλογικές οργανώσεις 
του αγροτικού κόσμου και από το καταστατικό τους 
να προκύπτει η δραστηριοποίησή τους στον αλιευτικό 
τομέα, και η ύπαρξη ή μη οικονομικών δραστηριοτήτων. 

«Ερευνητικός (επιστημονικός) φορέας» όπως αναφέ- 
ρεται στον ν. 1514/85 όπως τροποποιείται και ισχύει, 
θεωρείται το νομικό πρόσωπο δημοσίου ή ιδιωτικού 
δικαίου που έχει ως κύριο σκοπό την επιστημονική και 
τεχνολογική έρευνα, σε συνδυασμό με την πειραματι¬ 
κή ανάπτυξη και επίδειξη, καθώς και τη διάδοση και 
εφαρμογή των αποτελεσμάτων της έρευνας, μέσω της 
οικονομικής εκμετάλλευσης των αποτελεσμάτων είτε 
από τους ίδιους ή και τους εργαζόμενους σε αυτούς 
είτε από τρίτους. 

«Τεχνικός (τεχνολογικός) φορέας» όπως αναφέρεται 
στον ν. 1514/85 όπως τροποποιείται και ισχύει, θεωρείται 
το νομικό πρόσωπο δημοσίου ή ιδιωτικού δικαίου που 
έχει ως κύριο σκοπό την ανάπτυξη τεχνολογικών υπο¬ 
δομών και δραστηριοτήτων και την παροχή επιστημο¬ 
νικών, τεχνολογικών και τεχνικών υπηρεσιών προς τρί¬ 
τους (αναλύσεων, μετρήσεων, δοκιμών, πληροφόρησης, 
συμβουλών, προστασίας της βιομηχανικής ιδιοκτησίας 
και άλλες). Ένας φορέας μπορεί να είναι ταυτόχρονα 
ερευνητικός και τεχνικός. 

Σε κάθε πιλοτικό σχέδιο θα πρέπει να ορίζονται: α) 
ο υπεύθυνος έργου ο οποίος θα πρέπει να προέρχε¬ 
ται από την επιχείρηση ή επαγγελματική οργάνωση 
(όταν συμμετέχουν στο σχέδιο), και β) ο επιστημονικός 
υπεύθυνος ο οποίος θα πρέπει να προέρχεται από τον 
ερευνητικό ή τον τεχνικό φορέα και να ανήκει στην 
Ομάδα Έργου. Ο υπεύθυνος έργου και ο επιστημονικός 
υπεύθυνος υπογράφουν κάθε έντυπο - έγγραφο στα 


πλαίσια της επικοινωνίας των φορέων του σχεδίου με 
την Ε.Υ.Δ.Ε.Π. ΑΛΙΕΙΑΣ, και είναι γένει υπεύθυνοι για την 
ομαλή υλοποίηση του έργου. 

Αρθρο 5 

Περιοχές Εφαρμογής - Ποσοστά Δημόσιας Ενίσχυσης 

1. Το Μέτρο 3.5. «Πιλοτικά Σχέδια» του Άξονα Προτε¬ 
ραιότητας 3 του Ε.Π.ΑΛ. 2007-2013, εφαρμόζεται σε ολό¬ 
κληρη την Ελληνική επικράτεια, με διαφορετική όμως 
ένταση ενίσχυσης ανάλογα με την περιοχή υλοποίησης 
της προτεινόμενης Πράξης η οποία δεν μπορεί να υπερ¬ 
βαίνει τα ποσά που προβλέπονται στο εγκεκριμένο Επι¬ 
χειρησιακό Πρόγραμμα Αλιείας 2007-2013, σύμφωνα με 
το άρθρο 52 του Καν.(ΕΚ) 1198/2006 του Συμβουλίου. Οι 
περιοχές της επικράτειας κατηγοριοποιούνται ως εξής: 

ί. Περιφέρειες που καλύπτονται από το στόχο σύγκλι¬ 
σης (Περιφέρειες Στόχου Σύγκλισης). 

ϋ. Περιφέρειες που δεν καλύπτονται από το στόχο 
σύγκλισης (Περιφέρειες εκτός Στόχου Σύγκλισης). 

Τα μέγιστα ποσοστά χορηγούμενης Δημόσιας Ενί¬ 
σχυσης (Κοινοτική και Εθνική συνδρομή) για τις Πράξεις 
που θα ενταχθούν για χρηματοδότηση στο πλαίσιο της 
παρούσας, έχουν ως εξής: 

α) Για τις Περιφέρειες που καλύπτονται από τον στόχο 
Σύγκλισης και τα απομακρυσμένα Ελληνικά νησιά όπως 
αυτά ορίζονται στο εγκεκριμένο Ε.Π.ΑΛ. 2007-2013, η Δη¬ 
μόσια Δαπάνη ανέρχεται στο 80% του συνολικού ως άνω 
μέγιστου επιλέξιμου ποσού σύμφωνα με το άρθρο 52 
του Καν. (ΕΚ.) 1198/2006 του Συμβουλίου (ΠΑΡΑΡΤΗΜΑ II, 
Ομάδα 3). 

β) Για τις Περιφέρειες που δεν καλύπτονται από τον 
Στόχο Σύγκλισης η Δημόσια Δαπάνη ανέρχεται στο 
60% του συνολικού ως άνω μέγιστου επιλέξιμου ποσού 
σύμφωνα με το άρθρο 52 του Καν. (Ε.Κ.) 1198/2006 του 
Συμβουλίου (ΠΑΡΑΡΤΗΜΑ II, Ομάδα 3). 

Η Ιδιωτική Συμμετοχή δύναται να αποτελείται από την 
Ίδια Συμμετοχή και Τραπεζικό Δανεισμό. Σε κάθε περί¬ 
πτωση η Ίδια Συμμετοχή δεν μπορεί να είναι μικρότερη 
του 10% του προϋπολογισμού της πράξης. 

Αρθρο 6 

Ορια προϋπολογισμού 

Από την παρούσα απόφαση προκαλείται δαπάνη σε 
βάρος του Κρατικού Προϋπολογισμού - Πρόγραμμα Δη¬ 
μοσίων Επενδύσεων, έως 1.000.000 Ευρώ στα πλαίσια 
του Επιχειρησιακού Προγράμματος ΑΛΙΕΙΑΣ 2007 - 2013 
με συγχρηματοδότηση από το Ευρωπαϊκό Ταμείο Αλι¬ 
είας (ΕΤΑ). 

Αρθρο 7 

Αρμόδια αρχή διαχείρισης 

Η διαχείριση του Μέτρου 3.5 του ΕΠΑΛ 2007 - 2013 
που χρηματοδοτείται από το Ευρωπαϊκό Ταμείο Αλι¬ 
είας (Ε.Τ.Α.) για την περίοδο 2007-2013, ασκείται από 
την Ε.Υ.Δ.Ε.Π. ΑΛΙΕΙΑΣ σύμφωνα με το άρθρο 36 του 
ν. 3614/2007 όπως αυτός τροποποιήθηκε και ισχύει. 

Αρθρο 8 

Πρόσκληση υποβολής Αιτήσεων 

Η Ε.Υ.Δ.Ε.Π. ΑΛΙΕΙΑΣ, εκδίδει Πρόσκληση η οποία εγκρί- 
νεται με Απόφαση του Υπουργού Αγροτικής Ανάπτυξης 
και Τροφίμων, για την υποβολή αιτήσεων ενίσχυσης 
πράξεων από τους δυνητικούς Δικαιούχους. Η πρό- 

σκληση θα δημοσιευτεί καταλλήλως, ούτως ώστε να 
διασφαλιστεί ότι οι δυνητικοί δικαιούχοι έλαβαν γνώση 
για την ύπαρξη και το περιεχόμενό της. 

Το περιεχόμενο των προσκλήσεων περιλαμβάνει όλα 
τα απαραίτητα στοιχεία ενημέρωσης των δυνητικών 
Δικαιούχων σχετικά με τις δυνατότητες και τους όρους 
χρηματοδότησης καθώς και τα δικαιώματα και τις υπο¬ 
χρεώσεις των Δικαιούχων. Ειδικότερα, στο πλαίσιο των 
προσκλήσεων η αρμόδια υπηρεσία παρέχει στους δυ¬ 
νητικούς Δικαιούχους σαφείς και λεπτομερείς πληρο¬ 
φορίες τουλάχιστον σχετικά με: 

(ί) τις υπαγόμενες πράξεις προς ενίσχυση 
(μ) τις προϋποθέσεις και τους όρους επιλεξιμότητας, 
τους οποίους πρέπει να πληρούν οι δυνητικοί Δικαιούχοι 
προκειμένου να επιλεγούν για χρηματοδότηση, 

(ϊϋ) το είδος των παρεχόμενων ενισχύσεων 
(ϊν) το περιεχόμενο του φακέλου υποψηφιότητας 
(ν) τις διαδικασίες για την εξέταση των προτάσεων 
και τις σχετικές χρονικές περιόδους 
(νί) τα κριτήρια για την ένταξη των προς χρηματοδό¬ 
τηση Πράξεων 

(νϋ) τους αρμόδιους σε εθνικό, περιφερειακό ή τοπικό 
επίπεδο, οι οποίοι μπορούν να παρέχουν πληροφορίες 
σχετικά με τις προκηρυσσόμενες Δράσεις 
(νίϋ) τις υποχρεώσεις των Δικαιούχων στην περίπτωση 
έγκρισης της Αίτησης Ενίσχυσης και ιδίως τις υποχρε¬ 
ώσεις τήρησης στοιχείων και αποδοχής ελέγχων και 
επιτόπιων ή/και διοικητικών επαληθεύσεων από όλα τα 
εθνικά και Κοινοτικά όργανα 
Οι δυνητικοί δικαιούχοι υποβάλλουν τις αιτήσεις Ενί¬ 
σχυσης - Χρηματοδότησης και το σχετικό φάκελο της 
προς ενίσχυση πράξης, στην Ε.Υ.Δ.Ε.Π. ΑΛΙΕΙΑΣ, μέσα 
στα χρονικά πλαίσια που ορίζονται από την ημερομηνία 
δημοσίευσης της σχετικής Πρόσκλησης και δύνανται να 
υλοποιούν τα έργα τους, μέχρι τη λήξη της περιόδου 
εφαρμογής του Ε.Π. ΑΛΙΕΙΑ 2007 - 2013. 

Η υποβολή των Αιτήσεων Ενίσχυσης - Χρηματοδότη¬ 
σης δύναται να ανασταλεί με απόφαση του Υπουργού 
Αγροτικής Ανάπτυξης και Τροφίμων λόγω εξάντλησης 
των πιστώσεων ή/και επίτευξης των σχετικών ποσοτι- 
κοποιημένων στόχων του Ε.Π. ΑΛΙΕΙΑΣ. 

Άρθρο 9 

Επιλέξιμες δαπάνες 

Οι επιλέξιμες κατηγορίες δαπανών των πράξεων που 
συνιστούν Πιλοτικά Σχέδια είναι συνοπτικά οι εξής: 

1. Αμοιβές προσωπικού που συμμετέχει στην Ομά¬ 
δα Έργου. Αφορά δαπάνες για αμοιβές ερευνητικού, 
τεχνικού και λοιπού προσωπικού που καταβάλλονται 
στα συμμετέχοντα στην πράξη φυσικά πρόσωπα και 
πιστοποιούνται βάσει κατάλληλων δικαιολογητικών εγ¬ 
γράφων, τα οποία καθιστούν εφικτή την εξακρίβωση του 
πραγματικού κόστους που καταβλήθηκε. Οι δαπάνες 
αυτές θα πρέπει να αντιστοιχούν σε πραγματικά παρα¬ 
δοτέα για τη συγχρηματοδοτούμενη πράξη και να προ- 
βλέπονται στην εγκεκριμένη αίτηση χρηματοδότησης. 

2. Δαπάνες για την κατασκευή ή/και τον εκσυγχρο¬ 
νισμό κτηρίων και εγκαταστάσεων απαραίτητων για 
την υλοποίηση του πιλοτικού σχεδίου, Επιλέξιμο είναι 
μόνο το κόστος της απόσβεσης εκτός και αν δεν μπορεί 
να χρησιμοποιηθεί για τις συνήθεις λειτουργίες του 
Δικαιούχου μετά την λήξη του Πιλοτικού Σχεδίου. Στην 
πρόταση των ενδιαφερομένων θα πρέπει να γίνεται 
ενδελεχής αναφορά στην σκοπιμότητα της κατασκευής 
της κάθε εγκατάστασης. 


3. Δαπάνες για όργανα και εξοπλισμό. Επιλέξιμο είναι 
μόνο το κόστος της απόσβεσης εκτός και αν δεν μπορεί 
να χρησιμοποιηθεί για τις συνήθεις λειτουργίες του Δι¬ 
καιούχου μετά την λήξη του Πιλοτικού Σχεδίου. Αφορά 
δαπάνες για όργανα και εξοπλισμό, στο βαθμό και για 
όσο χρόνο χρησιμοποιούνται για το ερευνητικό έργο. Η 
αγορά ερευνητικού και τεχνολογικού εξοπλισμού αφορά 
κυρίως τον ειδικό εξοπλισμό και όχι εξοπλισμό γενικής 
χρήσης. Ενδεικτικά μπορεί να αφορά μηχανήματα, εξαρ¬ 
τήματα αυτών, επιστημονικά όργανα και εργαλεία που 
χρησιμοποιούνται αποκλειστικά και σε μόνιμη βάση για 
την εξυπηρέτηση της ερευνητικής δραστηριότητας, αγορά 
γόνου ή γεννητόρων μέχρι του ποσοστού 5% του συνο¬ 
λικού κόστους του Έργου, δαπάνη για μίσθωση χώρου, 
αλιευτικών εργαλείων ή αλιευτικών σκαφών, λογισμικό και 
δικαιώματα χρήσης (Ιίοοηεθδ) προγραμμάτων λογισμικού, 
εφόσον απαιτούνται για την εκτέλεση του έργου κ.λπ. 

4. Δαπάνες συμβουλευτικών υπηρεσιών και έρευνας 
επί συμβάσει οι οποίες χρησιμοποιούνται αποκλειστικά 
στο πλαίσιο της εκτέλεσης του πιλοτικού σχεδίου και 
όχι για διαρκή ή περιοδική δραστηριότητα ούτε συνδέ¬ 
ονται με τις συνήθεις λειτουργικές/διοικητικές δαπάνες 
των δικαιούχων. Οι δαπάνες για συμβουλευτικές υπη¬ 
ρεσίες, ενδεικτικά μπορεί να αφορούν: 

• Δημιουργία - κατασκευή ιστοσελίδας για πρώτη 
φορά, στην οποία θα πρέπει απαραιτήτως να παρου¬ 
σιάζεται αναλυτικά η πορεία του έργου και τα αποτε- 
λέσματά του. 

• Εκπόνηση επιχειρηματικού πλάνου σχετικά με την 
πιθανή αξιοποίηση του προϊόντος/υπηρεσίας που μπο¬ 
ρεί να προκύψει από την πραγματοποίηση του πιλοτικού 
σχεδίου. Το επιχειρηματικό πλάνο θα είναι αντικείμενο 
ευρύτερης δημοσιότητας και θα μπορεί να έχει πρό¬ 
σβαση αυτό οποιοσδήποτε ενδιαφερόμενος. 

• Υπηρεσίες οι οποίες αφορούν ερευνητική δραστη¬ 
ριότητα ή τεχνικές γνώσεις οι οποίες αφορούν άμεσα 
την υλοποίηση του πιλοτικού σχεδίου. 

5. Συμπληρωματικά γενικά έξοδα που προκύπτουν 
άμεσα από την υλοποίηση του πιλοτικού σχεδίου (π.χ. 
υλικά άμεσης ανάλωσης, αναλώσιμα γραφείου - ερ¬ 
γαστηρίου, εφόδια, γραφική ύλη, ταξίδια/μετακινήσεις 
Δαπάνες, που αφορούν την συλλογή και επεξεργασία 
πρωτογενών στοιχείων, μετρήσεων, κ.λπ.). 

6. Δαπάνες διάχυσης αποτελεσμάτων Η κατηγορία 
αυτή δαπανών, μπορεί να αφορά δαπάνες συμμετοχής 
σε εκθέσεις, δαπάνες διοργάνωσης ημερίδων/συνεδρί- 
ων/σεμιναρίων σχετικών με την διάχυση των αποτελε¬ 
σμάτων του έργου, δημιουργία και παραγωγή σχετικών 
εντύπων/φυλλαδίων, δαπάνες δικτύωσης με άλλους φο¬ 
ρείς σε εθνικό και διεθνές επίπεδο κ.λπ. 

7. Λοιπές δαπάνες σε ποσοστό έως 10% επί του συ¬ 
νολικού επιλέξιμου κόστους. Με τον όρο λοιπές δαπά¬ 
νες νοούνται οι δαπάνες που προκύπτουν άμεσα από 
την υλοποίηση του πιλοτικού σχεδίου, δεν εντάσσονται 
σε κάποια από τις παραπάνω κατηγορίες επιλέξιμων 
δαπανών και τεκμηριώνονται ως άκρως απαραίτητες 
για την ολοκλήρωση της υλοποίησής του σχεδίου. Δεν 
θεωρούνται λοιπές δαπάνες οι υπερβάσεις κόστους και 
η ανάγκη αγοράς μέσων μεταφοράς. 

Όλες οι παραπάνω κατηγορίες επιλέξιμων δαπανών 
πλην των αμοιβών της Ομάδας έργου, αφορούν τον δι¬ 
καιούχο και όχι τον συνεργαζόμενο επιστημονικό ερευ¬ 
νητικό (επιστημονικό) ή τεχνικό (τεχνολογικό) φορέα. 

Μη επιλέξιμες και, επομένως, μη υποκείμενες σε οικο¬ 
νομική ενίσχυση, είναι ενδεικτικά οι κατωτέρω δαπάνες: 

• Δαπάνες που ανήκουν στην κανονική παραγωγική 
διαδικασία του Δικαιούχου. 

• Δαπάνες τακτικής μισθοδοσίας προσωπικού. 

• Λειτουργικά έξοδα του Δικαιούχου, τα οποία αφο¬ 
ρούν την συνήθη τακτική λειτουργία του φορέα. 

• Αγορά εξοπλισμού αναψυχής. 

• Δαπάνες για αγορά οικοπέδων. 

• Αγορά οχημάτων μεταφοράς προσωπικού. 

• Διαμόρφωση και αναβάθμιση χώρων γραφείου. 

• Αγορά μεταχειρισμένου εξοπλισμού και αναλωσίμων. 

• Εργασίες των οποίων τα δικαιολογητικά έγγραφα 
δεν επιτρέπουν την επαλήθευση των δαπανών (π.χ. έλ¬ 
λειψη εκτίμησης εργασιών και προϋπολογισμού των 
δαπανών, προσφορών κ.λπ.). 

• Εργασίες και εξοπλισμός που δεν τεκμηριώνεται 
στην πρόταση επακριβώς η σκοπιμότητά τους. 

• Δαπάνες συντήρησης και επισκευής εξοπλισμού. 

• Συμβολαιογραφικά έξοδα, φόροι, έξοδα σύστασης 
εταιρίας κ.λπ. 

• Χρηματοοικονομικά έξοδα (χρεωστικοί τόκοι, προ¬ 
μήθειες χρηματοπιστωτικών συναλλαγών, έξοδα συναλ¬ 
λάγματος και χρεωστικές συναλλαγματικές διαφορές 
καθώς και τα λοιπά καθαρά χρηματοοικονομικά έξοδα 
του δικαιούχου). 

• Οι δαπάνες για πρόστιμα, χρηματικές ποινές και 
έξοδα για την επίλυση διαφορών δεν είναι επιλέξιμες. 

• Δαπάνες για εργασίες που πραγματοποιήθηκαν πριν 
από την ημερομηνία δημοσίευσης της παρούσας. Εξαι¬ 
ρούνται οι δαπάνες οι οποίες προαπαιτούνται από τη 
φύση του σχεδίου και αποτελούν συστατικά στοιχεία 
της αίτησης. 

• Ο ΦΠΑ δεν θεωρείται επιλέξιμη δαπάνη εφόσον 
μπορεί να ανακτηθεί από τον Δικαιούχο (ακόμη και εάν 
δεν ανακτάται) με οποιονδήποτε τρόπο σύμφωνα με 
τις διατάξεις του κώδικα ΦΠΑ όπως εκάστοτε ισχύει. 
Σε αντίθετη περίπτωση θα πρέπει να υπάρχει σχετική 
βεβαίωση από την αρμόδια Δ.Ο.Υ. στην οποία υπάγεται 
ο Δικαιούχος. 

Αρθρο 10 

Διαδικασίες Αξιολόγησης και Έγκρισης Πράξεων 

Η υποβολή των προτάσεων είναι δυνατή από την ημε¬ 
ρομηνία υπογραφής της παρούσας έως την εξάντληση 
της προς διάθεση συγχρηματοδοτούμενης δημόσιας 
δαπάνης της. Σε περίπτωση που εξαντληθεί ο προϋ¬ 
πολογισμός της πρόσκλησης από τις πράξεις που θα 
ενταχθούν στο Μέτρο, τότε δύναται να προκηρυχτεί 
νέα πρόσκληση υποβολής προτάσεων. 

Οι αιτήσεις αξιολογούνται αυτοτελώς με σειρά προ¬ 
τεραιότητας όπως αυτή προκύπτει από την ημερομηνία 
πρωτοκόλλησης της αίτησης στην Ε.Υ.Δ.Ε.Π. ΑΛΙΕΙΑΣ. Ο 
έλεγχος πληρότητας, η αξιολόγηση και η έγκριση προς 
ένταξη και χρηματοδότηση των Αιτήσεων Ενίσχυσης 
ολοκληρώνεται με τη διαδικασία των διαδοχικών και 
διακριτών σταδίων των επομένων παραγράφων (Α) και 
(Β) και γίνεται με βάση τα εκάστοτε εγκεκριμένα από 
την Επιτροπή Παρακολούθησης, ισχύοντα κριτήρια έντα¬ 
ξης Πράξεων όπως αυτά έχουν εξειδικευθεί από την 
Ε.Υ.Δ.Ε.Π ΑΛΙΕΙΑΣ. Η διαδικασία ελέγχου πληρότητας, 
αξιολόγησης και επιλογής των Πράξεων περιλαμβάνει 
τα εξής στάδια: 


Α.Έλεγχος πληρότητας των υποβληθέντων στοιχείων 
της αίτησης 

Η Ε.Υ.Δ.Ε.Π. ΑΛΙΕΙΑΣ παραλαμβάνει και πρωτοκολλεί την 
Αίτηση Ενίσχυσης - Χρηματοδότησης. Κατόπιν διενερ- 
γείται άμεσα από την Ε.Υ.Δ.Ε.Π. ΑΛΙΕΙΑΣ προκαταρκτικός 
έλεγχος με τον οποίο ελέγχεται η πληρότητα των δι- 
καιολογητικών όπως αυτά θα περιγραφούν στην σχετική 
πρόσκληση, η ακρίβεια των δηλούμενων στοιχείων και 
η τήρηση των καθορισθεισών προϋποθέσεων, με βάση 
Λίστα Εξέτασης πληρότητας ώστε να διασφαλίζεται ότι: 

• για την περιγραφή της αίτησης ενίσχυσης έχει γίνει 
χρήση των τυποποιημένων εντύπων τα οποία θα καθο¬ 
ριστούν στην πρόσκληση, 

• η αίτηση συνοδεύεται από όλα τα στοιχεία, έγγραφα 
και τυπικά δικαιολογητικά τα οποία θα καθοριστούν 
στην πρόσκληση, 

• η αίτηση υπαγωγής/ενίσχυσης και τα συνοδευτικά 
έγγραφα είναι κατάλληλα υπογεγραμμένα. 

Η Ε.Υ.Δ.Ε.Π ΑΛΙΕΙΑΣ θα πρέπει να ενημερώνει τους 
αιτούντες για τον αριθμό και την ημερομηνία πρωτο¬ 
κόλλησης της αίτησής τους. Εφόσον κριθεί αναγκαίο, 
η Ε.Υ.Δ.Ε.Π. ΑΛΙΕΙΑΣ δύναται να ζητήσει την υποβολή 
διευκρινιστικών στοιχείων από τον δικαιούχο. Με την 
υποβολή των ανωτέρω στοιχείων η αίτηση ελέγχεται 
εκ νέου ως πως την πληρότητα της. Εάν παρέλθει η 
προθεσμία που έχει χορηγηθεί και δεν υποβληθούν τα 
πρόσθετα δικαιολογητικά, η αίτηση επιστρέφεται και 
θεωρείται ως μηδέποτε υποβληθείσα με σχετική ενη¬ 
μέρωση του αιτούντα. 

Οι Αιτήσεις που κρίνονται πλήρεις προχωρούν στο 
επόμενο στάδιο της αξιολόγησης με συνημμένη τη 
συμπληρωμένη τη Λίστα Εξέτασης Πληρότητας, ενώ 
εγγράφως ενημερώνονται υπηρεσιακά οι Φορείς των 
προτάσεων που απορρίπτονται μετά την αποπεράτωση 
του προκαταρκτικού ελέγχου πληρότητας. 

Β. Αξιολόγηση από την Ε.Υ.Δ.Ε.Π. ΑΛΙΕΙΑΣ και την Επι¬ 
τροπή Αξιολόγησης 

Στις προτάσεις που θα κριθούν πλήρεις από τον προ¬ 
καταρκτικό έλεγχο, διενεργείται άμεση αξιολόγηση από 
Επιτροπή Αξιολόγησης με βάση τα κριτήρια που εγκρί- 
θηκαν από την Επιτροπή Παρακολούθησης και εξει¬ 
δικεύονται στην παρούσα πρόσκληση σχετικά με την: 

ί. Πληρότητα και σαφήνεια της πράξης (σαφήνεια και 
πληρότητα περιγραφής της πρότασης, ρεαλιστικότητα 
του προϋπολογισμού και του χρονοδιαγράμματος της 
πράξης σε σχέση με το φυσικό αντικείμενο, εμπειρία 
και αξιοπιστία του φορέα). 

ϋ. Σκοπιμότητα της πράξης (φύση της πράξης, είδος 
της πράξης, παραγωγική και εμπορική σπουδαιότητα). 

μι. Τήρηση εθνικών και κοινοτικών κανόνων (τήρηση 
της εθνικής νομοθεσίας και των κοινοτικών κανόνων για 
το περιβάλλον, Τήρηση των κανόνων περί αξιολόγησης). 

ίν. Ωριμότητα (βαθμός προόδου διοικητικών ή άλλων 
ενεργειών, ενέργειες ωρίμανσης). 

Τα εξειδικευμένα κριτήρια τα οποία επισυνάπτονται 
στην παρούσα πρόσκληση βρίσκονται δημοσιευμένα 
στην ηλεκτρονική διεύθυνση νννννν.αΙίβίε.ρΓ 

Η Επιτροπή Αξιολόγησης συγκροτείται με ευθύνη της 
Ε.Υ.Δ.Ε.Π. ΑΛΙΕΙΑΣ, με απόφαση του Υπουργού Αγροτικής 
Ανάπτυξης και Τροφίμων ή άλλου εξουσιοδοτημένου από 
αυτόν οργάνου σε χρόνο μεταγενέστερο της ημερομη¬ 
νίας δημοσίευσης της παρούσας στην Εφημερίδα της 
Κυβέρνησης και είναι αρμόδια για την γνωμοδότηση επί: 

• των προτάσεων που εγκρίνονται και αυτών που 
απορρίπτονται μετά το Ιο στάδιο του προκαταρκτικού 
ελέγχου. Σε κάθε περίπτωση θα πρέπει να γίνεται ανα¬ 
φορά των λόγων έγκρισης και απόρριψης αντίστοιχα, 

• των προτάσεων που εγκρίνονται προς ένταξη - 
χρηματοδότηση στο Ε.Π.ΑΛ 2007-2013 και αυτών που 
απορρίπτονται μετά το 2ο στάδιο της άμεσης αξιο¬ 
λόγησης. Σε κάθε πρόταση που θα εγκρίνεται προς 
ένταξη θα πρέπει να υπάρχει τεχνικό υπόμνημα στο 
οποίο θα περιγράφεται το τελικώς εγκεκριμένο φυσικό 
και οικονομικό αντικείμενο για κάθε εγκεκριμένη πρό¬ 
ταση καθώς και η αιτιολογία για τις τυχόν περικοπές 
σε σχέση με τον υποβαλλόμενο προϋπολογισμό. Για τις 
προτάσεις οι οποίες δεν εγκρίνονται προς ένταξη στο 
πρόγραμμα και στο 2ο στάδιο περιγράφονται οι λόγοι 
της απόρριψής τους. 

Η Ε.Υ.Δ.Ε.Π. ΑΛΙΕΙΑΣ και η Επιτροπή Αξιολόγησης δυ¬ 
νατοί να ζητήσουν την υποβολή συμπληρωματικών - δι¬ 
ευκρινιστικών στοιχείων. Σε περίπτωση που οι δυνητι¬ 
κοί δικαιούχοι δεν ανταποκριθούν εντός συγκεκριμένου 
χρονικού διαστήματος, οι αιτήσεις απορρίπτονται και 
επιστρέφονται στους αιτούντες. 

Προτάσεις οι οποίες δεν εντάσσονται στο πρόγραμμα 
λόγω έλλειψης πόρων αλλά έχουν θετική αξιολόγηση, 
μπορούν να επανυποβληθούν σε περίπτωση που εξα- 
σφαλισθούν πρόσθετοι πόροι στα πλαίσια του Μέτρου 
3.5, και εκδοθεί νέα πρόσκληση. Σε κάθε περίπτωση σε 
περίπτωση εξάντλησης των πόρων του Μέτρου από 
την ένταξη και της τελευταίας πράξης στο πρόγραμμα, 
η Ε.Υ.Δ.Ε.Π ΑΛΙΕΙΑΣ είναι υποχρεωμένη να αναρτήσει 
στην ιστοσελίδα της την παύση υποδοχής αιτήσεων μέ¬ 
χρι να εκδοθεί νέα πρόσκληση εφόσον εξασφαλισθούν 
επιπλέον πόροι για το Μέτρο. Επίσης ενημερώνονται 
εγγράφως από την Ε.Υ.Δ.Ε.Π. ΑΛΙΕΙΑΣ οι απορριφθέντες 
όπου τεκμηριώνονται οι λόγοι απόρριψης της πρότασης 
και επιστρέφονται οι αρνητικά αξιολογηθείσες αιτήσεις. 

Στη σύνθεση της Υπηρεσιακής Επιτροπής Αξιολόγη¬ 
σης συμμετέχουν: 

α. Ο Γ ενικός Γ ραμματέας του ΥΠΑΑΤ (πρόεδρος) 
β. Ο Προϊστάμενος της Ε.Υ.Δ.Ε.Π. ΑΛΙΕΙΑΣ (μέλος) με 
αναπληρωτή τον Προϊστάμενο της Μονάδας Α' της 
Ε.Υ.Δ.Ε.Π. ΑΛΙΕΙΑΣ 

γ. Ο Προϊστάμενος της Μονάδας Β' της Ε.Υ.Δ.Ε.Π. 
ΑΛΙΕΙΑΣ (μέλος) με αναπληρωτή τον Προϊστάμενο της 
Μονάδας Γ' της Ε.Υ.Δ.Ε.Π. ΑΛΙΕΙΑΣ 
δ. Ο Προϊστάμενος της Μονάδας Α' της Ε.Υ.Ε.Δ.Ε.Π. 
ΑΛΙΕΙΑΣ (μέλος) με αναπληρωτή τον Προϊστάμενο της 
Μονάδας Β' της Ε.Υ.Ε.Δ.Ε.Π. ΑΛΙΕΙΑΣ 
ε. Εμπειρογνώμονας από το ΥΠΑΑΤ (μέλος) με τον 
αντίστοιχο αναπληρωτή του 
Η Επιτροπή Αξιολόγησης βρίσκεται σε απαρτία και 
μπορεί να συνεδριάσει όταν παρευρίσκονται και τα 
πέντε (5) μέλη. 

Η όλη διαδικασία της αξιολόγησης είναι δυνατό να 
υποστηριχθεί από εξωτερικούς εμπειρογνώμονες. Οι 
εμπειρογνώμονες δεν θα πρέπει να συμμετέχουν με 
οποιαδήποτε σχέση στις υποβληθείσες προς ενίσχυση 
αιτήσεις. Η γνωμοδότηση της Επιτροπής Αξιολόγησης 
δεν αποτελεί ανάληψη δέσμευσης, η οποία προκύπτει 
μόνο με την έκδοση της σχετικής Απόφασης Χρηματο¬ 
δότησης -Ένταξης της Πράξης. 

Με την ολοκλήρωση της διαδικασίας αξιολόγησης και 
επιλογής Πράξεων, αποστέλλεται με συστημένη επιστο¬ 


λή στους Δικαιούχους, σχέδιο της Απόφασης Χρημα¬ 
τοδότησης -Ένταξης Πράξης αναπόσπαστο τμήμα της 
οποία αποτελεί το Τεχνικό της Παράρτημα στο οποίο 
θα περιγράφονται αναλυτικά το φυσικό αντικείμενο, η 
μεθοδολογία υλοποίησης, η τεκμηρίωση της προτεινό- 
μενης καινοτομίας, οι φάσεις υλοποίησης, οι ενέργειες 
διάχυσης των αποτελεσμάτων του σχεδίου, η αναλυτική 
περιγραφή της ΟμάδαςΈργου, η ανάλυση των δαπανών 
της πράξης ανά κατηγορία και τυχόν ειδικοί όροι για 
την υλοποίηση της πράξης. 

Έπειτα από την ολοκλήρωση της διαδικασίας αξιολό¬ 
γησης, οι αιτούντες των οποίων το προτεινόμενο σχέδιο 
έχει απορριφθεί, έχουν δικαίωμα να ασκήσουν ένσταση 
εντός προθεσμίας δέκα (10) ημερολογιακών ημερών από 
την ημερομηνία παραλαβής της σχετικής απόφασης. 

Μετά την έκδοση των ΑποφάσεωνΈνταξης, δημοσιεύ¬ 
ονται στοιχεία των εγκεκριμένων πράξεων στο δικτυακό 
τόπο νννννν.αΐίθία.ρι·. 

Αρθρο 11 

Επιτροπή Εξέτασης Ενστάσεων 

Με απόφαση του Υπουργού ή άλλου εξουσιοδοτη¬ 
μένου από αυτόν οργάνου, συστήνεται Επιτροπή Εξέ¬ 
τασης Ενστάσεων (ΕΈΈ.) επί των αποτελεσμάτων της 
αξιολόγησης όπως αυτή περιγράφηκε στο προηγούμενο 
άρθρο. Η σύσταση της εν λόγω επιτροπής, το έργο 
της και οι όροι λειτουργίας της θα καθορίζονται στην 
παραπάνω απόφαση. 

Άρθρο 12 

Τροποποίηση απόφασης ένταξης - ανακλήσεις 

Ο σκοπός της διαδικασίας είναι ο χειρισμός των με¬ 
ταβολών όρων της απόφασης χρηματοδότησης - έντα¬ 
ξης πράξης, οι οποίες προκύπτουν κατά τη διάρκεια 
υλοποίησής της σύμφωνα με τους όρους του οικείου 
καθεστώτος ενίσχυσης και υπό την προϋπόθεση, ότι οι 
μεταβολές αυτές δε συνιστούν σημαντική τροποποίηση 
του φυσικού και οικονομικού αντικειμένου της πράξης. 

Οι πράξεις που εντάσσονται στο οικείο Μέτρο, δύ- 
νανται να τροποποιούνται κατόπιν υποβολής σχετικού 
αιτήματος από τους δικαιούχους στην Ε.Υ.Δ.Ε.Π. ΑΛΙΕΙΑΣ, 
στην οποία τεκμηριώνεται η αναγκαιότητα τροποποίη¬ 
σης όρων της ισχύουσας απόφασης χρηματοδότησης - 
ένταξης πράξης. Στο αίτημα επισυνάπτονται όλα τα έγ¬ 
γραφα και δικαιολογητικά που το τεκμηριώνουν. Ενδει¬ 
κτικά περιπτώσεις για τις οποίες οι δικαιούχοι δύναται 
να υποβάλουν αίτηση τροποποίησης, είναι: 

• Αλλαγή του φυσικού αντικειμένου της πράξης, π.χ. 
αναπροσαρμογές στην κατανομή της δημόσιας δαπάνης 
ανά κατηγορία δαπάνης (μεταφορά κονδυλίων) έως τον 
βαθμό που δεν αυξάνεται ο συνολικός προϋπολογισμός 
της πράξης. Όσον αφορά την μεταφορά κονδυλίων, δεν 
υπάρχει κάποιος περιορισμός στο ύψος της εσωτερικής 
μεταφοράς των κονδυλίων μεταξύ των διαφόρων κατη¬ 
γοριών δαπανών, θα πρέπει όμως σε κάθε περίπτωση 
διατηρούνται τα βασικά λειτουργικά χαρακτηριστικά 
και η σκοπιμότητα του έργου. 

• Αποκλίσεις από το χρονοδιάγραμμα όταν αυτές συν¬ 
δέονται με αλλαγή της μεθόδου υλοποίησης της πράξης. 
Η αίτηση των δικαιούχων θα συνοδεύεται από σύντομη 
τεχνική έκθεση του επιστημονικού υπεύθυνου του έργου, 
για την πρόοδο του έργου όπου θα αναφέρονται οι λόγοι 
για τους οποίους ζητείται η χρονική παράταση. 

• Αλλαγή στοιχείων των Δικαιούχων. 

• Άλλα στοιχεία που κατά την κρίση της Ε.Υ.Δ.Ε.Π. 
ΑΛΙΕΙΑΣ θεωρούνται ουσιώδη όπως π.χ αλλαγή τύπου 
εξοπλισμού χωρίς ουσιώδη μεταβολή των βασικών τε¬ 
χνικών χαρακτηριστικών και δυνατοτήτων του εξοπλι¬ 
σμού που είχε εγκριθεί κατά την ένταξη του έργου. 

Επίσης ο Δικαιούχος θα πρέπει να λαμβάνει προέ¬ 
γκριση από την Ε.Υ.Δ.Ε.Π. ΑΛΙΕΙΑΣ πριν την τροποποί¬ 
ηση στοιχείων της πράξης χωρίς όμως να απαιτείται 
τροποποίηση της πράξης. Τέτοιες αλλαγές μπορεί να 
αφορούν ενδεικτικά: 

• Αντικατάσταση μέλους/μελών Ομάδας Έργου. Το 
μέλος/μέλη της Ομάδας Έργου που αποχωρεί θα πρέ¬ 
πει να αντικαθίσταται από πρόσωπο με τουλάχιστον 
ισότιμα προσόντα. Όλα τα αιτήματα που αφορούν αντι¬ 
καταστάσεις μελών της ομάδας έργου θα πρέπει να 
συνοδεύονται υποχρεωτικά από βιογραφικά σημειώματα 
του νέου προσωπικού, καθώς και οποιοδήποτε άλλο 
σχετικό υποστηρικτικό στοιχείο είναι διαθέσιμο. 

• Αλλαγή του χρονοδιαγράμματος κάποιων ενδιάμε¬ 
σων φάσεων του έργου οι οποία δεν προκαλεί μεταβολή 
του συνολικού χρονοδιαγράμματος της πράξης. 

Η αίτηση τροποποίησης υποβάλλεται πριν από την 
έναρξη πραγματοποίησης των ενεργειών στις οποίες 
αναφέρεται, και εντός των ορίων του χρονοδιαγράμμα¬ 
τος που ορίζει η σχετική Απόφαση Ένταξης - Χρηματο¬ 
δότησης της πράξης. Ο Δικαιούχος με δική του ευθύνη 
μπορεί να προβαίνει σε ενέργειες που περιλαμβάνο¬ 
νται στην προτεινόμενη τροποποίηση, προ της λήψης 
της απάντησης για έγκρισή της, όχι όμως πριν από 
την ημερομηνία πρωτοκόλλησης της σχετικής αίτησης 
στην Ε.Υ.Δ.Ε.Π. ΑΛΙΕΙΑΣ. Σε κάθε περίπτωση για να γίνει 
αποδεκτή η τροποποίηση μιας πράξης θα πρέπει απα- 
ραιτήτως να διατηρείται η σκοπιμότητα του έργου και 
να μην αλλοιώνονται τα βασικά χαρακτηριστικά του. 

Η Ε.Υ.Δ.Ε.Π. ΑΛΙΕΙΑΣ προκειμένου να αποδεχτεί ή να 
απορρίψει αίτημα τροποποίησης πράξης το εξετάζει 
με βάση τους όρους της παρούσας, της οικείας πρό¬ 
σκλησης και των οριζόμενων στην Απόφαση Ένταξης - 
Χρηματοδότησης της Πράξης. Εφόσον κριθεί αναγκαίο, 
η Ε.Υ.Δ.Ε.Π. ΑΛΙΕΙΑΣ δύναται να ζητήσει την υποβολή 
συμπληρωματικών στοιχείων από τον Δικαιούχο, ανα¬ 
φορικά με την αιτηθείσα τροποποίηση. Τα συμπληρω¬ 
ματικά στοιχεία πρέπει να υποβληθούν εντός είκοσι 
(20) ημερολογιακών ημερών από την ημερομηνία πα¬ 
ραλαβής του σχετικού εγγράφου της Ε.Υ.Δ.Ε.Π. ΑΛΙΕΙΑΣ. 
Με την υποβολή των συμπληρωματικών στοιχείων η 
αίτηση τροποποίησης επανεξετάζεται. Εάν παρέλθει 
η προθεσμία, που έχει χορηγηθεί και δεν υποβληθούν 
τα πρόσθετα δικαιολογητικά, η αίτηση επιστρέφεται 
στον αιτούντα με έγγραφη αιτιολόγηση (με συστημένη 
επιστολή). 

Η Ε.Υ.Δ.Ε.Π. ΑΛΙΕΙΑΣ, μετά την παραλαβή του αιτήμα¬ 
τος τροποποίησης ή την ημερομηνία παραλαβής των 
συμπληρωματικών στοιχείων που ζητήθηκαν σύμφωνα 
με τη διαδικασία της ανωτέρω παραγράφου προβαίνει 
στις εξής ενέργειες: 

α. Στην περίπτωση αποδοχής του αιτήματος τροπο¬ 
ποίησης, εκδίδει τροποποιημένη απόφαση χρηματοδό¬ 
τησης - ένταξης πράξης, η οποία κοινοποιείται στον 
Δικαιούχο της ενίσχυσης. 

β. Σε περίπτωση μη αποδοχής του αιτήματος τροπο¬ 
ποίησης της πράξης, ο δικαιούχος ενημερώνεται εγ- 


γράφως για την απόφαση αυτή με σχετική αιτιολόγηση, 
στην οποία αναφέρεται ότι υποχρεούται να υλοποιήσει 
την πράξη, σύμφωνα με τα προβλεπόμενα στην αρχική 
απόφαση χρηματοδότησης. 

Η μη αποδοχή του αιτήματος τροποποίησης της πρά¬ 
ξης, δύναται να οδηγήσει και σε ανάκληση της απόφα¬ 
σης χρηματοδότησης της πράξης. Επίσης ανάκληση της 
απόφασης χρηματοδότησης - ένταξης πράξης, μπορεί 
να προκύψει ενδεικτικά στις περιπτώσεις: 

• παραίτησης του δικαιούχου της ενίσχυσης για δια¬ 
φόρους λόγους, πριν τη λήξη του εγκεκριμένου χρονο¬ 
διαγράμματος υλοποίησης, 

• διαπίστωσης προβλημάτων κατά το χρόνο υλοποί¬ 
ησης, από την Ειδική Υπηρεσία Διαχείρισης του Επι¬ 
χειρησιακού Προγράμματος Αλιείας και αδυναμία του 
δικαιούχου να συμμορφωθεί με τις σχετικές συστάσεις, 

• παρέλευσης του χρόνου υλοποίησης, χωρίς ο δι¬ 
καιούχος να έχει προβεί στην υποβολή δήλωσης πα¬ 
ραίτησης, την υποβολή αίτησης τροποποίησης ή ολο¬ 
κλήρωσης, 

• κατόπιν πορίσματος/συστάσεων διοικητικής ή επιτό¬ 
πιας επαλήθευσης της Ειδικής Υπηρεσίας Διαχείρισης 
του Επιχειρησιακού Προγράμματος Αλιείας ή άλλης 
εθνικής ή κοινοτικής αρχής. 

Στις περιπτώσεις που έχει καταβληθεί στον Δικαι¬ 
ούχο ενίσχυση, εφαρμόζεται η διαδικασία ανάκτησης 
καταβληθέντων ποσών σύμφωνα με το άρθρο 18 της 
παρούσας. 

Αρθρο 13 

Διαδικασίες παρακολούθησης της υλοποίησης 

Η παρακολούθηση της υλοποίησης της πράξης πραγ¬ 
ματοποιείται από την Ε.Υ.Δ.Ε.Π. ΑΛΙΕΙΑΣ και αφορά την 
τήρηση του χρονοδιαγράμματος της πράξης καθώς και 
του φυσικού και οικονομικού αντικειμένου σε σχέση με 
την ισχύουσα απόφαση ένταξης. Η Ε.Υ.Δ.Ε.Π. ΑΛΙΕΙΑΣ 
στα πλαίσια της παρακολούθησης του έργου, επικοι¬ 
νωνεί σε τακτική βάση με το δικαιούχο προκειμένου 
να διαμορφώσει γνώμη για την πρόοδο του έργου. Στο 
πλαίσιο επικοινωνίας ενημερώνεται σχετικά με: 

- την πρόοδο του φυσικού και οικονομικού αντικειμέ¬ 
νου του έργου, 

- τυχόν μεταβολές στο χρονοδιάγραμμα υλοποίησής 
του, 

- τις ενέργειες του δικαιούχου για την υλοποίηση 
του έργου, 

- τυχόν προβλήματα που εντοπίζει ο δικαιούχος κατά 
τη διάρκεια υλοποίησης του έργου. 

Επίσης η Ε.Υ.Δ.Ε.Π. ΑΛΙΕΙΑΣ εκτός των ετησίως προ¬ 
γραμματισμένων επαληθεύσεων δύναται να μεταβαίνει 
επιτοπίως ανά πάσα στιγμή και όποτε κρίνεται απαραί¬ 
τητο, για επαλήθευση στην έδρα του δικαιούχου ή/και 
στην πράξη, προκειμένου να μπορεί να διαμορφώσει 
τεκμηριωμένη άποψη σχετικά με την πρόοδό του. 

Αρθρο 14 

Διαδικασία Επαλήθευσης - 
Πιστοποίησης δαπανών της Πράξης 

Η επαλήθευση των πράξεων γίνεται από τα Όργανα 
Επαλήθευσης - Πιστοποίησης (Ο.Ε.Π.) τα οποία λειτουρ¬ 
γούν ως όργανα της Ε.Υ.Δ.Ε.Π. ΑΛΙΕΙΑΣ. 

Τα Όργανα Επαλήθευσης - Πιστοποίησης (Ο.Ε.Π.) συ¬ 
γκροτούνται με ευθύνη της Ε.Υ.Δ.Ε.Π. ΑΛΙΕΙΑΣ και με 



42692 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Απόφαση του Υπουργού ή άλλου εξουσιοδοτημένου από 
αυτόν οργάνου, σε χρόνο μεταγενέστερο της ημερομη¬ 
νίας δημοσίευσης της παρούσας στην Εφημερίδα της 
Κυβέρνησης. Τα Ο.Ε.Π. διενεργούν επιτόπιες και διοι¬ 
κητικές επαληθεύσεις - πιστοποιήσεις του Φυσικού και 
Οικονομικού αντικειμένου κατόπιν αιτήματος πιστοποίη¬ 
σης - επαλήθευσης του δικαιούχου το οποίο ταυτίζεται 
με το αίτημα πληρωμής. Η λειτουργία των Ο.Ε.Π. δύναται 
να υποστηρίζεται από εξωτερικούς εμπειρογνώμονες - 
συμβούλους οι οποίοι όμως σε καμία περίπτωση δεν 
θα υποκαθιστούν τα ίδια τα Ο.Ε.Π. Στο αίτημα επαλή¬ 
θευσης - πιστοποίησης συμπεριλαμβάνονται όλες οι 
δαπάνες που έχουν πραγματοποιηθεί και εξοφληθεί από 
τον δικαιούχο και αντιστοιχούν σε επιλέξιμες δαπάνες 
του έργου όπως αυτές απεικονίζονται στην Απόφαση 
Ένταξης. Επίσης στο αίτημα πιστοποίησης - επαλήθευ¬ 
σης του δικαιούχου θα πρέπει να περιέχεται αναλυτική 
τεχνική έκθεση στην οποία αναλύονται εργασίες που 
πραγματοποιήθηκαν, προοπτικές για τα επόμενα στά¬ 
δια, προβλήματα που παρουσιάσθηκαν κατά την εκτέ¬ 
λεση του έργου, λύσεις που δόθηκαν ή προτείνονται 
καθώς και αναλυτική κατάσταση δαπανών ανά κατη¬ 
γορία με καταγραφή των αντίστοιχων παραστατικών 
εξόφλησής τους. Ο Δικαιούχος υποβάλλει το αίτημα 
πιστοποίησης - επαλήθευσης στην Ε.Υ.Δ.Ε.Π ΑΛΙΕΙΑΣ 
σε δύο (2) αντίγραφα που συνοδεύονται από τα απα¬ 
ραίτητα δικαιολογητικά όπως αυτά θα ορισθούν στη 
σχετική πρόσκληση. 

Ο Δικαιούχος ενημερώνεται εγγράφως για την επικεί¬ 
μενη πιστοποίηση - επαλήθευση, καθώς και για όλα τα 
στοιχεία που πρέπει να βρίσκονται στην διάθεση του 
οργάνου επαλήθευσης. Η επαλήθευση - πιστοποίηση 
συνίσταταί: 

- στην πιστοποίηση του φυσικού αντικειμένου της ενί¬ 
σχυσης, σύμφωνα με τους όρους που περιλαμβάνονται 
στην ισχύουσα κάθε φορά απόφαση χρηματοδότησης - 
ένταξης πράξης. 

- στην πιστοποίηση της πραγματοποίησης των δαπα¬ 
νών οι οποίες συμπεριλαμβάνονται στο αίτημα επαλή¬ 
θευσης - πιστοποίησης δαπανών και της επιλεξιμότητάς 
τους με βάση τα πρωτότυπα παραστατικά και λοιπά 
δικαιολογητικά και στοιχεία τεκμηρίωσης, 

- στην επιβεβαίωση της ορθότητας και ακρίβειας των 
αιτημάτων επαλήθευσης - πιστοποίησης δαπανών των 
δικαιούχων, 

- στην τεκμηρίωση της ύπαρξης επαρκούς διαδρομής 
ελέγχου, 

- στη διασφάλιση της τήρησης των λοιπών όρων 
υλοποίησης της πράξης σύμφωνα με τα προβλεπόμε- 
να στην απόφαση χρηματοδότησης - ένταξης πράξης, 

- στη τήρηση των κανόνων δημοσιότητας. 

Στην σύνθεση του Ο.Ε.Π. που αποτελείται από τρία 
(3) τακτικά μέλη με τα ισάριθμα αναπληρωματικά, με¬ 
τέχουν υπάλληλοι των Ειδικών Υπηρεσιών Διαχείρισης 
του Ε.Π.ΑΛ 2007 - 2013 ή άλλων υπηρεσιών του οικείου 
Υπουργείου ή ακόμη και εξωτερικοί εμπειρογνώμονες 
που έχουν προσληφθεί από την Ε.Υ.Δ.Ε.Π ΑΛΙΕΙΑΣ. 

Το Ο.Ε.Π. συντάσσει την Έκθεση Επαλήθευσης - Πι¬ 
στοποίησης, στην οποία προσδιορίζονται το φυσικό 
αντικείμενο των προϊόντων ή υπηρεσιών που έχει πι¬ 
στοποιηθεί καθώς και το αντίστοιχο οικονομικό αντικεί¬ 
μενο και εισηγείται αρμοδίως στην Ε.Υ.Δ.Ε.Π. ΑΛΙΕΙΑΣ. 
Επίσης το Ο.Ε.Π. σφραγίζει τα πρωτότυπα τιμολόγια με 


σφραγίδα στην οποία θα αναφέρεται σαφώς ότι η πρά¬ 
ξη χρηματοδοτήθηκε από το ΕΠΑΛ 2007-2013, ενώ θα 
αναγράφεται και ο κωδικός ΟΠΣΑΑ του έργου. Με βάση 
τηνΈκθεση Επαλήθευσης - Πιστοποίησης καθορίζεται 
το προς καταβολή ποσό στον Δικαιούχο της δημόσιας 
δαπάνης και εκδίδεται από την Ε.Υ.Δ.Ε.Π. ΑΛΙΕΙΑΣ η 
απόφαση έγκρισης τμηματικής ή συνολικής οικονομικής 
οικονομικής ενίσχυσης της πράξης. Η Έκθεση Επαλήθευ¬ 
σης - Πιστοποίησης επίσης κοινοποιείται στο Δικαιούχο. 

Εφόσον κριθεί αναγκαίο, το Ο.Ε.Π. δύναται να ζητήσει 
εγγράφως την υποβολή συμπληρωματικών στοιχείων 
από το Δικαιούχο, τα οποία πρέπει να υποβληθούν 
εντός δεκαπέντε (15) ημερολογιακών ημερών από την 
ημερομηνία παραλαβής του σχετικού εγγράφου. Μετά 
την παρέλευση και αυτής της προθεσμίας το αίτημα 
πιστοποίησης - επαλήθευσης δεν θα ικανοποιείται πλή¬ 
ρως ως προς τις ελλείψεις που δεν έχουν συμπληρωθεί, 
ή κατά περίπτωση θα επιστρέφεται ολόκληρο ως μη 
υποβληθέν στο Δικαιούχο. 

Ο δικαιούχος δύναται εντός προθεσμίας δέκα πέντε 
(15) ημερολογιακών ημερών από την κοινοποίηση σε 
αυτόν της Έκθεσης Επαλήθευσης - Πιστοποίησης, να 
υποβάλλει στην Ε.Υ.Δ.Ε.Π. ΑΛΙΕΙΑΣ εγγράφως τις αντιρ¬ 
ρήσεις του. Οι αντιρρήσεις εξετάζονται από το αρμόδιο 
Ο.Ε.Π. που διενήργησε την πιστοποίηση - επαλήθευση, 
το οποίο και εκδίδει σχετική απόφαση επί των αντιρ¬ 
ρήσεων. 

Με βάση τηνΈκθεση Επαλήθευσης - Πιστοποίησης, 
η Ε.Υ.Δ.Ε.Π. ΑΛΙΕΙΑΣ προβαίνει, στην έκδοση Απόφασης 
μερικής/ολικής Πληρωμής Πράξης, με την οποία ορίζε¬ 
ται και εγκρίνεται προς πληρωμή το καταβλητέο ποσό 
της δημόσιας οικονομικής ενίσχυσης που αντιστοιχεί 
στο μέρος των εργασιών που έχουν επαληθευτεί - πι¬ 
στοποιηθεί. 

Το κόστος της επιτόπιας επαλήθευσης των Πράξεων 
από τα Ο.Ε.Π, αποτελεί δαπάνη του προγράμματος στα 
πλαίσια του μέτρου 5.1 «Τεχνική Βοήθεια» του Επιχειρη¬ 
σιακού Προγράμματος Αλιείας 2007 - 2013. 

Με μέριμνα της Ε.Υ.Δ.Ε.Π. ΑΛΙΕΙΑΣ και απόφαση του 
Υπουργού ή άλλου εξουσιοδοτημένου από αυτόν οργά¬ 
νου, συγκροτείται δευτεροβάθμιο Ο.Ε.Π, ασκώντας τις 
αρμοδιότητες των Ο.Ε.Π στις περιπτώσεις: 

(ί) όταν το Ο.Ε.Π. δεν έχει συγκροτηθεί ή για διαφό¬ 
ρους λόγους δεν λειτουργεί, 

(ϋ) σε περιπτώσεις που δεν έχει διενεργηθεί επιτόπια 
επαλήθευση εντός 30 ημερολογιακών ημερών από το 
αίτημα επαλήθευσης του Δικαιούχου, 

(ίϋ) ένστασης του Δικαιούχου επί της έκθεσης επαλή¬ 
θευσης - πιστοποίησης του Ο.Ε.Π., 

(ίν) σε ειδικές περιπτώσεις που θα κρίνει ο αρμόδιος 
πολιτικός προϊστάμενος της Ε.Υ.Δ.Ε.Π. ΑΛΙΕΙΑΣ. 

Άρθρο 15 

Διαδικασίες ολοκλήρωσης της πράξης 

Για την ολοκλήρωση της πράξης, ο δικαιούχος υπο¬ 
βάλλει στην Ε.Υ.Δ.Ε.Π. ΑΛΙΕΙΑΣ αίτημα ολοκλήρωσης 
πράξης, το οποίο δύναται να ταυτίζεται με το τελικό 
αίτημα επαλήθευσης - πιστοποίησης δαπανών, οπότε 
και ακολουθείται η τελική πιστοποίηση - επαλήθευση. 
Η ολοκλήρωση του φυσικού και οικονομικού αντικει¬ 
μένου της πράξης πιστοποιείται από τα Ο.Ε.Π. με την 
σύνταξη της τελικής έκθεσης επαλήθευσης - πιστοποί¬ 
ησης. Η πράξη θεωρείται ολοκληρωμένη εφόσον: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


42693 


• πιστοποιηθεί το σύνολο του φυσικού και οικονομικού 
αντικειμένου και 

• επιτευχθούν οι λοιποί στόχοι της πράξης. 

Μετά και την αποπληρωμή της πράξης, η Ε.Υ.Δ.Ε.Π. 
ΑΛΙΕΙΑΣ εξετάζει τα σχετικά στοιχεία της Πράξης ώστε 
να επιβεβαιώσει: 

• την ολοκλήρωση του φυσικού και οικονομικού αντι¬ 
κειμένου της επένδυσης σύμφωνα με τους όρους της 
απόφασης χρηματοδότησης - ένταξης πράξης, 

• τη συμμόρφωση του δικαιούχου επενδυτή με τους 
λοιπούς όρους της απόφασης χρηματοδότησης - έντα¬ 
ξης πράξης, 

• τη συμμόρφωση του δικαιούχου με τυχόν συστάσεις 
προγενέστερων επαληθεύσεων που έχουν διενεργηθεί 
στην πράξη από τα ελεγκτικά όργανα (ΔΑ, Επιτροπή 
Δημοσιονομικού Ελέγχου, Ε.Ε.), 

• την επίτευξη τυχόν ειδικών στόχων. 

Με βάση τα αποτελέσματα της ανωτέρω επιβεβαίω¬ 
σης, η Ε.Υ.Δ.Ε.Π. ΑΛΙΕΙΑΣ προβαίνει στην έκδοση Από¬ 
φασης / Βεβαίωσης Ολοκλήρωσης της πράξης, με την 
οποία βεβαιώνεται η ολοκλήρωση της πράξης ή ανα¬ 
κοινώνεται η ανάκληση της πράξης σύμφωνα με τα 
προβλεπόμενα στο άρθρο 12 της παρούσας. 

Άρθρο 16 

Διαδικασία καταβολής της ενίσχυσης 
στους δικαιούχους 

Για την καταβολή της ενίσχυσης, απαιτείται καταρχήν 
η εγγραφή των δικαιούχων στο μητρώο συναλλασσομέ- 
νων του Ο.Π.Ε.Κ.Ε.Π.Ε. Το αίτημα για την εγγραφή του 
Δικαιούχου στο μητρώο συναλλασσομένων γίνεται με 
σχετικό αίτημα προς την Διεύθυνση Πληρωμών Αγρο¬ 
τικών Ενισχύσεων - Τμήμα Λογιστηρίου. Αφού ακολου¬ 
θηθεί η διαδικασία πιστοποίησης - επαλήθευσης όπως 
αυτή περιγράφεται στο άρθρο 13, η Ε.Υ.Δ.Ε.Π. ΑΛΙΕΙΑΣ 
με βάση 

α) την'Εκθεση Επαλήθευσης - Πιστοποίησης των Ο.Ε.Π. 
στην οποία προσδιορίζονται το φυσικό αντικείμενο που 
έχει επαληθευτεί - πιστοποιηθεί, καθώς και το αντίστοι¬ 
χο οικονομικό αντικείμενο, και 

β) τα σχετικά δικαιολογητικά που της έχει διαβιβάσει 
ο Δικαιούχος/οι, 

εκδίδει Απόφαση Έγκρισης οικονομικής ενίσχυσης 
της πράξης, και διαβιβάζει στον Ο.Π.Ε.Κ.Ε.Π.Ε. φάκελο 
έγκρισης πληρωμής με τα απαραίτητα δικαιολογητικά. 

Ο Ο.Π.Ε.Κ.Ε.Π.Ε, μετά τον έλεγχο της πληρότητας του 
φακέλου, την επιβεβαίωση της έγκρισης πληρωμής και 
τους απαραίτητους λογιστικούς ελέγχους, εκδίδει εντο¬ 
λή πληρωμής προς το τραπεζικό ίδρυμα που τηρείται ο 
Ειδικός Λογαριασμός Εγγυήσεων Γεωργικών Προϊόντων 
(ΕΛΕΓΕΠ) για να μεταφερθεί το ποσό στον λογαριασμό 
του Δικαιούχου. 

Ο Ο.Π.Ε.Κ.Ε.Π.Ε, ως φορέας πληρωμών, είναι υπεύθυ¬ 
νος για: α) την είσπραξη των πληρωμών που πραγμα¬ 
τοποιούνται από την Επιτροπή (κοινοτική συμμετοχή) 
και το Κράτος (δημόσια δαπάνη) β) την εκτέλεση των 
πληρωμών στο ακέραιο και αποκλειστικά στον ατομικό 
τραπεζικό λογαριασμό του δικαιούχου, χωρίς κανένα 
ποσό να αφαιρείται, ούτε να παρακρατείται, ούτε να 
εισπράττεται, το οποίο θα είχε ως αποτέλεσμα τη μεί¬ 
ωση των ποσών της δημόσιας συνεισφοράς. Η δημόσια 
χρηματοδότηση καταβάλλεται απ’ ευθείας στο δικαι¬ 
ούχο και δεν επιτρέπεται η εκχώρησή της σε τρίτους. 


Η καταβολή του εγκεκριμένου ποσού στο ακέραιο γί¬ 
νεται από το ΤραπεζικόΊδρυμα, εντός τριών (3) ημερών 
από την παραλαβή της εντολής πληρωμής. 

Είναι δυνατή η χορήγηση προκαταβολής υπό τους 
όρους που προβλέπει η Υπουργική Απόφαση του Συ¬ 
στήματος Διαχείρισης του Επιχειρησιακού Προγράμ¬ 
ματος Αλιείας 2007-2013, όπως αυτή ισχύει κάθε φορά. 
Η προκαταβολή χορηγείται μετά από σχετικό αίτημα το 
οποίο υποβάλλεται από τον δικαιούχο στην Ε.Υ.Δ.Ε.Π. 
ΑΛΙΕΙΑΣ μετά την υπογραφή της Απόφασης ένταξης. 

Αρθρο 17 

Υποχρεώσεις Δικαιούχων οικονομικών ενισχύσεων 

Οι γενικές υποχρεώσεις των Δικαιούχων έχουν ως εξής: 

1. Να εκτελέσουν το σχέδιο, σύμφωνα με όσα προβλέ- 
πονται, στην Απόφαση Ένταξης. 

2. Να ενημερώνουν ανελλιπώς την Ειδική Υπηρεσία 
Διαχείρισης του Επιχειρησιακού Προγράμματος Αλιείας 
για την πρόοδο των εργασιών υλοποίησης του έργου. 

3. Να ενημερώνουν την Ε.Υ.Δ.Ε.Π. ΑΛΙΕΙΑΣ για κάθε 
αλλαγή που προκύπτει στη νομική τους υπόσταση, στη 
δημόσια οικονομική υπηρεσία, στην ταχυδρομική τους 
διεύθυνση και στα τηλέφωνα. 

4. Να αποδέχονται επιτόπιες επαληθεύσεις από την 
Ειδική Υπηρεσία Διαχείρισης του Ε.Π τόσο στην έδρα 
του όσο και στους χώρους υλοποίησης του έργου και 
να παρέχουν συμπληρωματικά στοιχεία ή διευκρινήσεις, 
εφόσον απαιτηθούν ή προκύψουν από τις απαιτήσεις 
του κοινοποιηθέντος Συστήματος Διαχείρισης και Ελέγ¬ 
χου στην Ε.Ε. 

5. Να αποδέχονται τη διενέργεια ελέγχων από τα 
αρμόδια Εθνικά και Ευρωπαϊκά ελεγκτικά όργανα και 
την διεξαγωγή επιθεωρήσεων από την Αρχή Πιστοποί¬ 
ησης - Ο.Π.Ε.Κ.Ε.Π.Ε. καθώς και να διαθέτουν, εφόσον 
ζητηθούν όλα τα έγγραφα, δικαιολογητικά ή στοιχεία 
εκτέλεσης της πράξης. 

6. Να τηρούν και να ενημερώνουν φάκελο πράξης 
με όλα τα στοιχεία που αφορούν στην εκτέλεση της 
πράξης έως την ολοκλήρωση, την αποπληρωμή και την 
λειτουργία της, σύμφωνα με τις ειδικότερες οδηγίες 
της Ειδικής Υπηρεσίας Διαχείρισης του Ε.Π. ΑΛΙΕΙΑΣ 
Ο φάκελος της πράξης και όλα τα διοικητικά και δι- 
καιολογητικά έγγραφα σχετικά με την υλοποίηση του 
φυσικού αντικειμένου, τις δαπάνες και τους λογιστικούς 
ελέγχους των πράξεων τηρούνται για διάστημα τουλά¬ 
χιστον τριών ετών μετά το κλείσιμο του Επιχειρησιακού 
Προγράμματος και τουλάχιστον μέχρι το 2020. Τα ανω¬ 
τέρω στοιχεία και δικαιολογητικά έγγραφα τηρούνται 
σε αρχεία του δικαιούχου σε πρωτότυπη μορφή, ενώ 
σε ιδιαίτερους φακέλους του λογιστηρίου θα πρέπει 
να τηρούνται τα ανωτέρω παραστατικά είτε σε ακριβή 
αντίγραφα των πρωτότυπων εγγράφων είτε σε επικυ¬ 
ρωμένα φωτοαντίγραφα από το πρωτότυπο ή από το 
ακριβές αντίγραφο των εγγράφων είτε σε απλά φωτοα¬ 
ντίγραφα των πρωτοτύπων, είτε σε ηλεκτρονική μορφή. 

7. Να λάβουν όλα τα μέτρα πληροφόρησης και δημο¬ 
σιότητας που προβλέπονται από τον Καν. (ΕΚ) 498/2007. 

8. Να αποδεχθούν την συμπερίληψή τους στη λίστα 
δικαιούχων του Επιχειρησιακού Προγράμματος που δη¬ 
μοσιοποιεί η Ειδική Υπηρεσία Διαχείρισης του Ε.Π στην 
οικεία ιστοσελίδα, κατά τα προβλεπόμενα στο άρθρο 31 
παράγραφος 2 στοιχείο δ) του Καν. (ΕΚ) 498/2007, και 

στην οποία αναφέρονται το όνομα του δικαιούχου, ο 
τίτλος της πράξης και το ποσό της δημόσιας χρηματο¬ 
δότησης που διατίθεται για την υλοποίηση της πράξης. 

9. Να εγγράφουν στο μητρώο συναλλασσομένων του 
Ο.Π.Ε.Κ.Ε.Π.Ε. και να ενημερώνουν την Αρχή Πιστοποί¬ 
ησης για τον αριθμό λογαριασμού στον οποίο κατατί¬ 
θεται η δικαιούμενη δημόσια δαπάνη. 

10. Στις δημοσιεύσεις/ανακοινώσεις που γίνονται και 
περιέχουν προκαταρκτικά, μερικά ή τελικά αποτελέ¬ 
σματα του ερευνητικού έργου πρέπει να μνημονεύεται 
ότι το ερευνητικό έργο συγχρηματοδοτείται από το 
Ευρωπαϊκό Ταμείο Αλιείας και το Πρόγραμμα Δημοσίων 
Επενδύσεων. 

11. Να τηρούν ξεχωριστή λογιστική μερίδα για την 
πράξη σύμφωνα με τους κανόνες του Ενιαίου Γενικού 
Λογιστικού Συστήματος που θα παρέχουν πλήρη, ακρι¬ 
βή και διακριτή εικόνα των λογιστικών στοιχείων του 
έργου και θα επιτρέπουν επαρκή διαδρομή ελέγχου. 
Στην λογιστική μερίδα θα πρέπει να καταχωρούνται 
όλες οι δαπάνες που θα αντιστοιχούν πλήρως προς τις 
δηλούμενες προς την Ειδική Υπηρεσία Διαχείρισης του 
Ε.Π στα Δελτία Δήλωσης Δαπανών. 

Στην πρόσκληση που θα εκδοθεί ή/και στην Απόφα¬ 
ση Ένταξης - χρηματοδότησης των πράξεων δύναται 
να προστίθενται ειδικές υποχρεώσεις και όροι για την 
υλοποίηση των πράξεων. 

Αρθρο 18 

Έλεγχοι - επιθεωρήσεις 

Εκτός της Επιτόπιας Επαλήθευσης για κάθε πράξη, 
η οποία διενεργείται υποχρεωτικά, στις Πράξεις δύνα- 
ται να διενεργούνται επιτόπιες επιθεωρήσεις από την 
Αρχής Πιστοποίησης (Ο.Π.Ε.Κ.Ε.Π.Ε.) καθώς επίσης και 
έλεγχοι από την Αρχή Ελέγχου (ΕΔΕΑ) και από όργανα 
της Ευρωπαϊκής Ένωσης. 

Οι δικαιούχοι, εφόσον επιλεγούν για έλεγχο ή επιθεώ¬ 
ρηση, θα πρέπει να υποβάλλουν κάθε παραστατικό στοι¬ 
χείο που απαιτείται για την εξαγωγή ασφαλών συμπε¬ 
ρασμάτων, σχετικά με την τήρηση των υποχρεώσεών 
τους. Η παράλειψη υποβολής των παραπάνω στοιχείων 
από τον δικαιούχο ή η ανακριβής δήλωση στοιχείων 
αποτελεί λόγο αθέτησης των όρων και προϋποθέσεων 
χορήγησης της ενίσχυσης, όπως καθορίζονται από τις 
σχετικές αποφάσεις έγκρισης των επιμέρους πιλοτικών 
σχεδίων. Στις περιπτώσεις που από τη διενέργεια των 
ελέγχων προκύπτουν παρατυπίες που επισείουν την 
ακύρωση της χρηματοδότησης της πράξης, εφαρμόζο¬ 
νται τα προβλεπόμενα στο Σύστημα Δημοσιονομικών 
Διορθώσεων. 

Αρθρο 19 

Δημοσιονομικές Διορθώσεις 

Σε περίπτωση διαπίστωσης παρατυπίας για οποια¬ 
δήποτε αιτία, εφαρμόζονται οι διαδικασίες δημοσιο¬ 
νομικής διόρθωσης και η ανάκτηση των αχρεωστήτως 
ή παρανόμως καταβληθέντων ποσών σύμφωνα με την 
υπ’ αριθμ. 2058/28-7-2008 κοινή υπουργική απόφαση: 
Σύστημα Δημοσιονομικών Διορθώσεων και διαδικασίες 
ανάκτησης αχρεωστήτως ή παρανόμως καταβληθέντων 
ποσών από πόρους του κρατικού προϋπολογισμού για 
την υλοποίηση του Επιχειρησιακού Προγράμματος Αλι¬ 
είας 2007-2013 όπως τροποποιείται και ισχύει. 


Για τις διαδικασίες πρόληψης και αντιμετώπισης απά¬ 
της ακολουθείται η Κοινοτική και Εθνική νομοθεσία 
όπως εξειδικεύεται και τροποποιείται κάθε φορά. 

Άρθρο 20 

Πληροφόρηση - Δημοσιοποίηση 

Η Ε.Υ.Δ.Ε.Π. ΑΛΙΕΙΑΣ αναλαμβάνει την υποχρέωση Δη¬ 
μοσιοποίησης και Πληροφόρησης για τους όρους και 
προϋποθέσεις ενίσχυσης των ενδιαφερομένων φορέων 
των πιλοτικών σχεδίων, και τις υποχρεώσεις τους όπως 
απορρέουν από τους Καν (ΕΈ.) αριθ. 1198/2006 και αριθ. 
498/2007 όπως ισχύουν κάθε φορά. 

Αρθρο 21 

Ανωτέρα Βία καιΈκτακτα Γεγονότα 

1. Σε περίπτωση γεγονότων ανωτέρας βίας ή άλλων 
γεγονότων τα οποία σαφώς και αποδεδειγμένα βρί¬ 
σκονται υπεράνω του ελέγχου και της ευθύνης του 
δικαιούχου της ενίσχυσης, τότε αναστέλλεται η εκπλή¬ 
ρωση των υποχρεώσεων που απορρέουν από τη σχετική 
Απόφαση Ένταξης - Χρηματοδότησης της Πράξης, στο 
μέτρο και στο χρόνο που αυτά τα γεγονότα ή περιστα¬ 
τικά παρεμποδίζουν την εκπλήρωσή τους. 

2. Προς τούτο ο επικαλούμενος περιστατικό της πα¬ 
ραπάνω κατηγορίας, υποχρεούται να το γνωστοποιήσει 
εγγράφως στην Ε.Υ.Δ.Ε.Π. ΑΛΙΕΙΑΣ υποβάλλοντας και 
όλα τα απαραίτητα δικαιολογητικά. 

3. Η Ε.Υ.Δ.Ε.Π. ΑΛΙΕΙΑΣ, εξετάζει τα επικαλούμενα πε¬ 
ριστατικά ανωτέρας βίας και έκτακτων γεγονότων και 
εισηγείται αρμοδίως για την αδυναμία ή μη τήρησης 
των συμβατικών υποχρεώσεων από τον Δικαιούχο. Σε 
περίπτωση μη αποδοχής των λόγων ανωτέρας βίας, και 
σε περίπτωση που έχουν πραγματοποιηθεί δαπάνες από 
τον Δικαιούχο, κινείται η διαδικασία των δημοσιονομι¬ 
κών διορθώσεων σύμφωνα με το άρθρο 19. 

Αρθρο 22 

Λεπτομέρειες εφαρμογής 

Με απόφαση του Υπουργού Αγροτικής Ανάπτυξης και 
Τροφίμων η οποία δύναται να ταυτίζεται με την πρό¬ 
σκληση υποβολής αιτήσεων, καθορίζονται λεπτομέρειες 
εφαρμογής της παρούσας καθώς και τα απαιτούμενα 
δικαιολογητικά και τυποποιημένα έντυπα. 

Από την παρούσα απόφαση προκαλείται δαπάνη σε 
βάρος του Κρατικού Προϋπολογισμού - Πρόγραμμα 
Δημοσίων Επενδύσεων, έως 1.000.000 Ευρώ στα πλαί¬ 
σια του Επιχειρησιακού Προγράμματος ΑΛΙΕΙΑΣ 2007 - 
2013 με συγχρηματοδότηση από το Ευρωπαϊκό Ταμείο 
Αλιείας (ΕΤΑ). Η παρούσα ισχύει από την ημερομηνία 
δημοσίευσής της στην Εφημερίδα της Κυβέρνησης και 
μέχρι την λήξη της περιόδου εφαρμογής του Ε.Π.ΑΛ 
2007-2013. 

Η απόφαση αυτή να δημοσιευθεί στην Εφημερίδα την 
Κυβερνήσεως. 

Αθήνα, 6 Νοεμβρίου 2013 

